Najavljen Novogodišnji koncert Zrenjaninske filharmonije i violiniste Stefana Milenkovića\nU Multimedijalnoj sali Gradske kuće danas, 16. decembra, održana je konferencija za medije povodom predstojećeg tradicionalnog Novogodišnjeg koncerta Zrenjaninske filharmonije na kojem će ove godine nastupiti violinista Stefan Milenković.\nNa konferenciji su pored Milenkovića govorili i gradonačelnik Zrenjanina Simo Salapura, direktor Zrenjaninske filharmonije Roman Bugar i programski direktor Kulturnog centra Zrenjanin Vladimir Đurić.\n– Ponosni smo što imamo što naš grad ima filharmoniju i što ima šta da ponudi publici u Zrenjaninu koja sigurno zna da prepozna virtuoze u muzici, a posebno da prepozna Stefana Milenkovića koji je naš, a svetski. Biće mi čast i zadovoljstvo da slušamo koncert u našem Kulturnom centru i zahvaljujem Romanu Bugaru na idejama i podršci koju nam pruža u kreiranju kulturnog sadržaja u našem gradu. Zahvaljujem i zapsolenima u Kulturnom centru koji se trude da taj sadržaj bude što raznovrsniji i da bude veliki obuhvat ljudi koji te sadržaje mogu da prate – rekao je gradonačelnik Salapura i pozvao sugrađane da dođu u Kulturni centar, jer, kako kaže, veruje da je ovaj koncert početak nove ere kada je u pitanju Zrenjaninska filharmonija.\nIzrazio je i očekivanje da će Stefan Milenković nastupati u našem gradu i nakon ovog koncerta u januaru kako bi se nadoknadilo to što nije gostovao u Zrenjaninu u proteklih 20 godina.\n-Izuzetno mi je drago što sam tu. Hvala na gostoprimstvu, pozivu, organizaciji i samoj ideji, jer divno je svirati sa Zrenjaninskom filharmonijom i za publiku o kojoj znam dosta, a za koju nisam svirao dvadesetak godina. Znam da je srdačna, ali je i publika koja poznaje dobro muziku i ceni razne žanrove muzike. To je za nas muzičare klasične muzike posebna stvar, jer je naša misija da što više približimo našu umetnost što večem broju ljudi, rekao je Stefan Milenković.\nIstiče da jedva čeka 9. januar i celokupni program koji je pripremljen za punliku koji će biti raznovrsan i atraktivan.\nDirektor Zrenjaninske filharmonije Roman Bugar rekao je da je ovo sada već tradicionalni novogodišnji koncert i podsetio da Zrenjaninska filharmonija nije nastupala šezdetest godina, kao i da su tokom nekoliko prethodnih godina usledili uspešni koncerti, novogodišnji i na Danima piva.\n– Za nas je čast da najveće ime klasične muzike Stefan Milenković svira sa nama i to je zaista za svako poštovanje jer je prihvatio naš poziv, siguran sam da će karte sve biti rasprodate. Mi ćemo uz dirigentsku palicu maestra Mikice Jevtića izvesti prigodan novogodišnji program – rekao je Bugar i najavivši koncert za 9. januar u 20 časova u Kulturnom centru, uz poštovanje svih epidemioloških mera.\nRoman Bugar je najavio da će Zrenjanin po prvi put imati profesionalnu koncertnu sezonu, a to znači da će zrenajninski Kamerni orkestar imati pet ili šest koncerata u sezoni, plus, dva ili tri koncetra Zrenajninske filharmonije.\nProgramski direktor Kulturnog centra Zrenjanin Vladimir Đurić takođe je izrazio zadovoljstvo što svi zajedno rade na podizanju standarda i što će prvi program koji će ta ustanova imati biti Novogodišnji koncert.\n– Nama u Kulturnom centru zaista znači da nam taj prvi program bude vrhunski i veliko je zadovoljstvo da ugostimo maestra koji će na tom koncertu nastupiti. Nadamo se da će nam cela programska sezona nakon toga biti sa izuzetno kvalitetnim programom sa kojim ćemo ponuditi našoj publici da uživa u muzici.\nKarte su po ceni od hiljadu dinara od danas u prodaji, a broj mesta biće uslovljen epidemiološkom situacijom.\nTagovi kulturaNovogodišnji koncertRoman BugarVesti Zrenjaninviolinista Stefan Milenkovićzrenjaninska filharmonijaZrenjaninski kulturni centar\nGLAMUR SALA: Doček uz vrhunske muzičare, neograničeno piće, dve večere za 30 evra\nPokloni i priredba za učenike škole "9. maj" u okviru programa Biser Nutri Akademije


Pušenje i genetske mutacije\nUkoliko je Vaš otac pušio, verovatnoća da su Vaši geni oštećeni je veoma velika, a samim tim raste i verovatnoća da se u toku života razvije neko od malignih oboljenja. Novo istraživanje koje je objavljeno u FASEB Journal pokazalo je da ukoliko su muškarci konzumirali cigarete pre oplodnje mogu da oštete svoje genetske informacije i da ih prenesu svojim potomcima.\nOpširnije: Pušenje kao izazivač genetskih mutacija\nGenetika kod autizma\nNajnovija istraživanja su pokazala da postoji tesna veza izmedju ekspresije pojedinih gena i sindroma sličnih autizmu.\nIstraživanje je objavljeno u Časopisu The American Journal of Human Genetics i pokazano je da postoje odredjene promene u DNK sekvencama usled mutacija koje su najjasnije izražene kod pacijenata koji boluju od sindroma sličinih autizmu.\nOpširnije: Genetika kod autizma\nIstraživanje koje je sprovedeno na Medicinskom fakultetu Stanford pokazalo je da postoje odredjene ćelije imunog sistema koje se aktiviraju tokom odgovora organizma na stres i na taj način povećavaju spremnost organizma u ovakvim situacijama. Ovo ispitivanje je sprovedeno na laboratorijskim miševima i daje na težini pretpostavci da stres deluje pozitivno na imuni sistem, nasuprot verovanju da ga umanjuje.\nOpširnije: Stres i imuni sistem\nPrema novom istraživanju koje je objavljeno u časopisu Nicotine & Tobacco Research, a koje je sprovedeno na Univerzitetu Buffalo, konzumiranje voća i povrća može da smanji nagon za cigaretama i umanji posledice nikotinske zavisnosti.\nOpširnije: Voće i povrće u odvikavanju od pušenja


MVPBiH /Protest Gruzije: Skandal zbog posjete delegacije Južne Osetije Banjoj Luci / Radio Sarajevo\nMVPBiH / Protest Gruzije: Skandal zbog posjete delegacije Južne Osetije Banjoj Luci\n10. 01. 2018. u 16:34:00 Fena\nGruzija je uputila Bosni i Hercegovini diplomatsku notu u povodu dolaska u našu zemlju delegacije Južne Osetije na čelu s Anatolijem Bibilovim, predsjednikom te nepriznate republike.\nMinistarstvo inostranih poslova BiH izražava stav da Bosna i Hercegovina i Gruzija imaju dobre i prijateljske odnose zasnovane na uzajamnom poštovanju teritorijalnog integriteta i suvereniteta, saopćeno je iz MVP-a BiH.\nKako se navodi u saopćenju, s obzirom da je problem samoproglašenja nezavisnosti gruzijske pokrajine Južne Osetije otvoreno pitanje za koje se nadamo da će dvije strane naći rješenje, Bosna i Hercegovina zauzima stav nemiješanja u unutrašnja pitanja drugih država i izražava nadu da će problemi biti riješeni mirnim putem i posredstvom dijaloga strana koje imaju suprotstavljena gledišta.\n"Ministarstvu inostranih poslova BiH nije bio službeno najavljen dolazak delegacije na čelu sa gospodinom Anatolijem Bibilovim, niti je na bilo koji način bilo obaviješteno ili uključeno u dolazak i boravak navedene delegacije. Odgovor na notu Gruzije će biti pripremljen u skladu sa prethodno navedenim navodima i u skladu sa pozitivnom diplomatskom praksom očuvanja prijateljskih bilateralnih odnosa dvije zemlje", saopćeno je iz MVP-a.\nZa sutra u 16 sati je u Banja Luci najavljena konferencija za medije na kojoj će ministar inostranih poslova BiH Igor Crnadak govoriti o ovoj temi, kao i o sastanku sa ministrom inostranih poslova i trgovine Mađarske Peterom Sijartom koji će se održati sutra u Budimpešti.\nTagovi: BiH Gruzija skandal posjeta Dan RS-a Igor Crnadak Južna Osetija\nAnatolij Bibilov / Predsjednik samoproglašene Južne Osetije negirao da je došao u BiH\nDan RS-a / Glumac L. Ristovski: Nema slobode za srpski narod dok se Srbija i RS ne spoje\nPodrška / Predsjednik nepriznate Južne Osetije na obilježavanju 9. januara\nCOVID-19 / Zabilježeno novih 14 slučajeva zaraze koronavirusom u BiH\nBiH / Posebna sjednica NSRS: Hoće li manji bh. entitet proglasiti vanredno stanje


Politika Autor:Vojislav Milovančević07. maj. 202108:42 > 08:53\nVest da će se Srpska napredna stranka i SPAS Aleksandra Šapića ujediniti u jednu političku organizaciju, glavna je poruka sa sednice Predsedništva SNS održane prethodnog dana. Na taj način će nekada ljuti politički protivnici formalizovati u potpunosti svoju političku ljubav i krenuti u zajedničku borbu za Beograd s namerom da "manje obrazovani Đilasov pomagač", kako je Vučić svojevremeno nazivao Šapića, postane gradonačelnik.\nNa srpskoj političkoj sceni nije neuobičajeno videti kako ljudi menjaju „čvrsta“ uverenja, napuštaju ideologiju, prelaze u stranku za koju su govorili da je „zlo za Srbiju“ i postaju najbliži saradnici čoveka kojeg su do juče nazivali diktatorom. U tom smislu, odluka Šapića da postane „srpski patriotski naprednjak“ nije iznenađenje, posebno ako se uzme u obzir politički put koji je u kratkom vremenskom periodi prešao nekadašnji saradnik bivšeg gradonačelnika Beograda, Dragana Đilasa.\nNakon izbora u junu prošle godine među prvima je uputio čestitku naprednjacima na ubedljivoj izbornoj pobedi. Kasnije je i „preplivao reku“ i uz meze i piće u jednom beogradskom restoranu „prevazišao“ sve probleme sa svojim imenjakom iz Predsedništva. I ne samo da je zaboravljeno sve što je do tada izgovoreno, poput one Vučićeve izjave „da se Šapić i Đilas razlikuju samo po fizičkom izgledu i da nemaju politiku“, već se izrodila i neka neobična ljubav. Takva da danas Šapić ne može, a da ne bude u istoj stranci u kojoj je Vučić.\nIpak, nekoliko godina ranije stvari nisu izgledale tako obećavajuće.\nKrajem 2017. godine, komentarišući mogućnost da Đilas i Šapić zajednički formiraju vlast po okončanju beogradskih izbora, Vučić je rekao:\n„Nema nikakve razlike između njih, osim što je Đilas, o kojem veoma loše mislim zbog tragičnih dugova koje je ostavio u Beogradu, tragične medijske vladavine, a Beograd bio prljav, bez građevina, bez ikakvog rada i napretka, ali je svakako mnogo uspešniji, ozbiljniji i obrazovaniji nego što je to Šapić. Ako će Šapić da odlučuje o tome, on je bio njegov pomagač i za Đilasov račun je tukao ljude, gde ovaj naređuje, sećam se tog u Ralji, sopotskoj opštini, dakle, oni su se već dogovorili, onda oni imaju vlast i ja im onda čestitam na tome. SNS će svakako biti ozbiljna opozicija vlasti Đilasa, Šapića i svih ostalih koji su već jedanput urušavali ovaj grad“, rekao je tada Vučić.\nPriča o Šapiću koji tuče ljude dobila je svoj nastavak i početkom 2018. godine, kad je predsednik Srbije u intervju za Kurir tvrdio da je uplašen zbog mogućnosti da Šapić ponovo bude na vlasti.\n„Za razliku od njih koji samo čeznu i mnogo se nadaju situaciji u kojoj će opet moći da tuku građane kad ih nešto pitaju – gde Đilas okom, tu Šapić skokom, kao što su tukli, recimo, gospodina Rankovića u Ralji, kao što su tukli malu Sanju Džolić ovde ispred Skupštine grada, a vlast im je služila samo da enormno uvećavaju svoje bogatstvo, ja sam od toga veoma uplašen“, poručivao je Vučić.\nU kampanji za beogradske izbore, SNS je na svaki način pokušavao da saplete Šapića, ne sluteći u tom trenutku kakav se naprednjačko-patriotski potencijal nalazi u njemu. Tako je nastao i famozni predizborni spot vladajuće stranke u kojem je na uvredljiv način prikazano kako će izgledati Beograd ukoliko ga preuzmu Šapić i Đilas. Međutim, emitovanje ovog spota REM je zabranio, a Vučić je to ispratio s komentarom da mu nije jasno zbog čega je to učinjeno, jer je reč o šali, da će poštovati tu odluku, iako smatra da je ono što je prikazano istina.\nAko je tada predsednik verovao da je prikazano na spotu istinito, onda mogućnost da poveri Šapiću prestonicu na čuvanje ne deluje obećavajuće za Beograđane. Ne deluje obećavajuće ni za one koji su stvarali SNS, lepili plakate i pisali komentare po društvenim mrežama i portalima, nadajući se određenim sinekurama. Umesto na njih, Vučić je odlučio da nastavi da se oslanja na beogradsku „žutu bagru“, pa će posle perjanica bivše vlasti, Malog i Vesića, svoju priliku da se vežba na Beogradu, po svemu sudeći, dobiti i Aleksandar Šapić.\nAleksandar ŠapićAleksandar VučićSNSSPAS


Komforni podni sistemi za javne ustanove - PODOVI\nIndustrijski podovi Komforni podni sistemi za javne ustanove\nPodni sistemi u javnim ustanovama, kao što su škole, vrtići, domovi zdravlja, bolnice, domovi za stare, kancelarije i sl., pored estetske funkcije treba da zadovolje niz drugih, veoma važnih parametara.\nAntibakterijske osobine i lako održavanje poda su izuzetno bitni faktori u mnogim javnim prostorima, naročito u objektima gde borave deca, bolesna i stara lica, kao i u prostorijama za fizičke aktivnosti i zdravstvenim centrima. Pored antibakterijkih osobina koje podovi treba da zadovolje, podovi moraju biti u potpunosti monolitni, bez radnih fuga koje mogu da predstavljaju kritična mesta gde se sakuplja nečistoća i time postaju pogodni za razvoj bakterija.\nPotrebno je napraviti jasnu razliku u odnosu na podove namenjene za industrijske objekte gde je naglasak na mehaničku čvrstoću i tvrdoću podova usled očekivanog teškog saobraćajnog opterećenja. Sa druge strane, podni sistemi za javne objekte, naročito u školama, vrtićima, bolnicama i salama za fizičke aktivnosti ne smeju da budu tvrdi i neugodni za hodanje i ne smeju da predstavljaju dodatni rizik od povreda u slučaju padova.\nPodni sistem MasterTop 1325 / foto: Master Builders Solutions d.o.o.\nKompanija Master Builders Solutions ima u svom portfoliju više vrsta komfornih poliuretanskih podnih sistema namenjenih za javne objekte, koji pored funkcionalnih, zadovoljavaju i najstrože estetske zahteve, kao i zahteve u pogledu dugotrajnosti.\n– MasterTop 1325 komforni elastični poliuretanski podni sistem predstavlja idealan višenamenski podni sistem za sve javne prostore gde se zahteva udoban, monolitan, antibakterijski podni sistem koji se lako održava. Može se koristiti u svim prostorijama u javnim objektima, kao što su dnevni boravci, učionice, garderobe, kupatila, kancelarije, bolničke sobe, šok sobe i sl. Dodatno, MasterTop 1325 podni sistem umanjuje udarnu buku do 4 dB, što podni sistem premošćava statičke pukotine do 2 mm, tako se može raditi bez radnih dilatacija na veoma velikim površinama.\n– MasterTop 1327 je komforni, visokoelastični podni sistem sa umanjenjem udarne buke do 20 dB. Visokoelastični, masivni liveni poliuretanski sloj koji se nalazi u sendviču između prajmera i završnog sloja daje podu izuzetne osobine upijanja udarne buke, kao i premošćavanja pukotina. MasterTop 1327 podni sistem je namenjen za prostore gde se pored visoke higijene i udobnosti zahteva i umanjenje prenosa udarne buke; kao što su biblioteke, fitnes sale, teretane, prostorije za odmor, šok sobe, sobe za fizikalnu terapiju i sl. Podni sistem predstavlja odlično rešenje i za škole i dečije vrtiće, naročito u prostorijama koje su namenjene za odmor, igru i druge fizičke aktivnosti.\nZahvaljujući debljini koja iznosi i do 7 mm, pod odlično upija udare i u značajnoj meri umanjuje rizik od nastanka povreda u slučaju padova prilikom izvođenja raznih fizičkih aktivnosti. Pošto poseduje izuzetnu elastičnost, pod premošćava statičke pukotine i preko 2,5 mm (klasa A5), tako da se može raditi bez radnih dilatacija na izuzetno velikim površinama.\nEstetske karakteristike poda\nSvi naši komforni poliuretanski sistemi su UV stabilni i predstavljaju dugotrajno i održivo rešenje. Pored vrhunske funkcionalnosti, korišćenjem različitih poliuretanskih smola za završne slojeve, može se dobiti jedinstven i izuzetno atraktivan završni izgled poda.\nKombinacijom različitih boja i dekorativnih detalja, svaki pod postaje unikatan. Pored standardne RAL palete boja, podne sisteme nudimo u još gotovo 50 različitih boja grupisanim u kolekcijama Savannah, Urban Architecture, Exotic, Sensual Living, Smooth, Stars in Space, Blossom and Garden.\nPrethodni tekstNajbolje rešenje za kancelarijski prostor\nSledeći tekstOsmo Polyx® premazi: Sastojci za zdrav život


PressReader - 24 Sata (Serbia): 2018-04-16 - “Sud za zločine ovk ostaće mrtvo slovo na papiru”\n“Sud za zločine ovk ostaće mrtvo slovo na papiru”\n24 Sata (Serbia) - 2018-04-16 - НАСЛОВНА СТРАНА -\nMINISTARKA PRAVDE Nela Kuburović izrazila je bojazan da će Specijalni sud za ratne zločine OVK, na kome insistira EU, ostati mrtvo slovo na papiru.\n- Nisam sigurna koliko će taj sud uopšte zaživeti jer se toliko dugo najavljuje podizanje optužnica, a ništa se ne događa - izjavila je Kuburovićeva za “Novosti”.\nVeliki broj predmeta koji su bili pokrenuti za zločine nad Srbima, ne samo poslednji slučaj “Medikus”, završen je obustavom postupka bez ikakvog obrazloženja, objasnila je ministarka. Kako je dodala, nijedan postupak vođen pred pravosudnim organima i Euleksom nije završen osuđujućom presudom za zločine nad srpskim i nealbanskim stanovništvom.\n- Štaviše, Euleks najavljuje da će smanjiti svoju misiju i da će u potpunosti napustiti deo koji se tiče pravosuđa rekla je Kuburovićeva.\nOna je ocenila da vraćanje poternica na kojima se nalaze Hašim Tači, Ramuš Haradinaj i ostali kosovski Albanci protiv kojih su podignute optužnice u sistem Interpola predstavlja rezultat uspešne diplomatske ofanzive naše zemlje.\n- Srbija je uspela da istera na čistac da su to optužnice koje su donete na osnovu relevantnih zakona i da svi treba da poštuju međunarodne prilike - rekla je ministarka.\nKada je reč o predstojećim promenama ustava Kuburovićeva je rekla da je u predlogu amandmana koji su poslati Venecijanskoj komisiji uvažen veliki broj primedbi i da je dosta toga izmenjeno, uključujući brisanje zlatnog glasa prilikom odlučivanja u Velikom savetu sudstva.


Čelni ljudi Vlade Federacije BiH, Skupštine Tuzlanskog kantona, Vlade Tuzlanskog kantona, Opštine Tuzla, Opštinskog vijeća Tuzla, predstavnici boračkih organizacija, učesnika NOR-a te udruženja građana cvijeće su položili na Partizanskom spomeniku, na spomeniku Zlatnim ljiljanima, zatim na spomeniku poginulim braniteljima Tuzle i BiH od 1992.-1995. te na groblju civilnih žrtava rata kao i na spomen ploču ispred zgrade kina Kaleidoskop.\nUpravo u toj zgradi je 4. aprila 1992. godine održana sjednica Skupštine opštine Tuzla na kojoj je donesena odluka o organizovanju odbrane Tuzle i pružanju otpora agresiji na Bosni i Hercegovinu. Tačno prije dvadeset godina za odluku da se Tuzla i Bosna i Hercegovina brane na zakonit način glasali su odbornici iz svih političkih stranaka. Tadašnju Skupštinu opštine Tuzla činilo je 100 odbornika iz sljedećih političkih stranaka: UBSD-a (tadašnji Reformisti), SDP-a, SDA, HDZ-a, Liberala, MBO-a, Demokratske stranke i SDS-a. Svi oni jednoglasno, donijeli su odluku o pružanju organizovanog otpora agresiji na Bosnu i Hercegovinu tako da 4. april 1992. godine ima posebno mjesto u historiji jer je tada započela uspješna odbrana Tuzle.\nNakon odavanja počasti i polaganja cvijeća na spomen obilježja, svečanu sjednicu je održalo Opštinsko vijeće Tuzla na kojoj su podneseni referati o značaju 4. aprila 1992. godine.\n(sve fotografije sa nalaze u foto galeriji)


Promocija knjige "Nova balkanizacija srpskih zemalja" - Glas Srpske\nSrna 21.10.2021 15:26\nSOKOLAC- Na Sokocu će 28. oktobra biti promovisana knjiga "Nova balkanizacija srpskih zemalja", generala u penziji iz Beograda Vinka Pandurevića.\nU knjizi upečatljivog i izazovnog naziva, analiziran je geopolitički položaj Balkana, zapadnog Balkana i Srbije, te geopolitička stvarnost srpskog naroda u cijelosti, i to u kontekstu stvaranja novog kategorijalnog aparata, u oblasti geografije, političke geografije, geopolitike i međunarodnog prava, a koji služi za preumljivanje i upodobljavanje novih podanika u zemljama nastalim nakon pada Berlinskog zida, raspada Jugoslavije i ekspanzije Zapada, navedeno je u najavi promocije.\nCentralno mjesto u knjizi, kako je navedeno, zauzimaju teme: "Srpski geopolitički identitet", "Srpsko-albanski odnosi kroz prizmu prava naroda na samoopredeljenje i prava države na suverenost", "Republika Srpska i postdejtonska BiH u svetlu sudara koncepta unitarne BiH i visokoautonomne Republike Srpske", kao i "Srpske zemlje u etničkom, istorijskom i državotvornom smislu, pred izazovima novog političko-teritorijalnog razbijanja, fizičkog uništavanja, rasrbljavanja, proterivanja, propagandnog demonizovanja srpskog naroda, te ideološkog i nacionalnog unutrašnjeg sukobljavanja".\nPandurević je nakon završetka Vojne akademije kopnene vojske, kao oficir JNA obavljao odgovorne dužnosti, a kao profesionalni vojnik aktivno učestovao u ratu koji je pratio nasilno razbijanje Jugoslavije.\nU Vojsci Republike Srpske obavljao je dužnost komandanta brigade angažovane na gotovo svim ratištima u BiH, pa je kraj rata dočekao u činu pukovnika.\nNakon Dejtonskog mirovnog sporazuma obavljao je dužnost zamjenika načelnika Generalštaba Vojske Republike Srpske, u čin generala unaprijeđen je 1997. i iste godine odbranio doktorsku disertaciju.\nDo sada je objavio knjige: "Sociologija vojske", "Socijalna ekologija", "Osnovi doktrine odbrane Republike Srpske", "Nacionalni interesi kao ishodište vojne doktrine", "Rat u BiH i paravojne formacije", "Rat u BiH i stvaranje Vojske Republike Srpske", "Život se brani istinom" i "Nova balkanizacija srpskih zemalja".\nPromocija će početi u 18.00 časova u Parohijskom domu Crkve Svetog proroka Ilije, u organizaciji Narodne biblioteke Sokolac.


Makron treba da se zabrine\nDesničarska francuska partija "Nacionalni zbor" Marin le Pen vodi u prvom krugu regionalnih izbora u regionu Provansa-Alpi-Azurna obala oko Marseja, pokazuju izlazne ankete posle izbora na koje je izašao rekordno mali broj Francuza.\nTjeri Marijani iz "Nacionalnog zbora" osvojio je 33 odsto glasova, pokazala je izlazna anketa, tri odsto više od Renoa Muselijea iz stranke "Republikanci", koja je sklopila savez sa partijom >> Pročitaj celu vest na sajtu SrbijaDanas.com << francuskog predsednika Emanuela Makrona "Republika u pokretu", preneo je Rojters.\nPrema podacima dve izlazne ankete, partija desnog centra "Republikanaci" nalazi se na prvom mestu u prvom krugu regionalnih izbora u severnom regionu Ot-de-Frans, gde vodi ispred krajnje desničarskog "Nacionalnog zbora".\nStranka francuskog predsednika Emanuela Makrona "Republika u pokretu" nije uspela da pređe prag od 10 procenata da bi se kvalifikovala za drugi izborni krug.\nPrema podacima anketne agencije "Elabo", izlaznost širom zemlje je na rekordno niskom nivou, sa stopom uzdržanih od 68,5 procenata, jer su se glasači radije odlučili da uživaju u sunčanom danu posle višemesečnih ograničenja zbog kovid-19, navodi Rojters Drugi krug regionalnih izbora biće održan 27. juna.\nRegionalni izbori su test popularnosti liderke desnice Marin Le Pen i njenog umerenijeg imidža, manje od godinu dana pre narednih predsedničkih izbora. Le Penova je, kako se navodile ankete, rame uz rame s Makronom, preneo je evropski "Politiko".\nSocijalisti i konzervativni republikanci (LR), koji su dominirali francuskom politikom do poraza 2017. godine i dalje se dobro drže na regionalnom nivou. Svako od njih trenutno drži vlast u pet regiona, od ukupno 18. Nacionalni zbor je u poziciji da osvoji vlast u najmanje jednom regionu, što bi bilo prvi put u istoriji Francuske.


Nagrađene najbolje aplikacije na šestom mts app konkursu - Telegraf.rs\n21/12/16 | 16:30\nPobedu je odneo tim "Nevermore" iz Računarske gimnazije iz Beograda i aplikacija "WalkieTalkie" za koju će biti nagrađeni putovanjem na Svetski kongres mobilne telefonije u Barseloni\nPobedu je odneo tim "Nevermore" iz Računarske gimnazije iz Beograda i aplikacija "WalkieTalkie" za koju će biti nagrađeni putovanjem na Svetski kongres mobilne telefonije u Barseloni.\n- Kompanija Telekom Srbija tradicionalno nastavlja da nagrađuje inovativne i kreativne ideje mladih ljudi. mts app konkurs razvija i preduzetnički duh među učenicima koji u svojim timovima rade na aplikaciji pretvarajući je u gotov proizvod koji se može naći na nekom tržištu aplikacija na internetu. Mobilne aplikacije postale su sastavni deo naše svakodnevice, a Telekom Srbija, kao moderna telekomunikaciona kompanija, ovim konkursom je to na vreme prepoznala - izjavila je direktorka Sektora za PR Telekoma Srbija Marija Bošković.\nPobednička aplikacija "WalkieTalkie" omogućava korisnicima da preko LAN mreže ili mobilnog hotspot-a, koriste mobilni telefon kao voki-toki, u situacijama i na mestima gde telefon nije moguće koristiti na uobičajeni način. Drugo mesto dele aplikacije "Notekeeper" Luke Jovičića iz Matematičke gimnazije, koja pruža mogućnost postavljanja i pretraživanja sadržaja sa korisnim beleškama iz određenih predmeta i aplikacija "eRrand" tima "devDev" iz gimnazije "Bora Stanković" u Nišu, uz koju se na jednostavan način može vršiti dostava hrane ili lekova starijim osobama. Treće mesto, takođe, dele dve aplikacije – "TrashCam", tima „LeVel“, iz gimnazije „Bora Stanković“, koja nas upućuje na najbliže mesto za odlaganje upotrebljenih stvari i garderobe i aplikacija "Safe Zones", tima "Name" iz gimnazije "Bolyai" u Senti, koja omogućava roditeljima diskretnu kontrolu kretanja deteta.\nSpecijalnu nagradu "Snaga inovacije – Igor Osmokrović" zaslužio je tim "Komšije" iz Matematičke gimnazije, time što aplikacija "Volter 1.0" uvodi korisnike u osnovne algoritme programiranja putem rešavanja matematičkih zadataka. Kao nagrade timovima na drugom mestu uručeni su pametni mobilni telefoni, za treće mesto dodeljeni su tableti, a za specijalnu nagradu za inovativnost "Igor Osmokrović" iPhone mobilni telefoni.\n- Na mts app konkurs smo se prijavili jer smo želeli da se oprobamo u novoj vrsti razvoja aplikacija. Putovanje koje smo osvojili značiće mnogo za nas, jer ćemo se, pored toga što ćemo posetiti Barselonu, na Svetskom kongresu mobilne telefonije upoznati sa najnovijim trendovima u mobilnoj industriji. To će nam pomoći u razumevanju današnjeg mobilnog tržišta i razvoja mobilnih aplikacija u budućnosti - rekao je prilikom dodele nagrada, Lazar Premović, član pobedničkog tima Računarske gimnazije iz Beograda.\nDirektor Računarske gimnazije Branislav Đurđevac izrazio je zadovoljsto što su učenici ove gimnazije deo Telekomovog mts app konkursa.\n- Telekom Srbija, organizujući ovaj konkurs, prepoznaje da je ulaganje u mlade i obrazovanje posebno važna oblast društvene odgovornosti. Kroz ovaj konkurs se kod učenika budi želja za poznavanjem novih oblasti kroz praktičan rad na projektima. Učenici kroz proces kreiranja aplikacije za mobilne uređaje ispoljavaju svoju kreativnost, upoznaju se sa svim koracima koji su potrebni da se realizuje jedan ozbiljan projekat i grade svoje znanje. Odlazak pobednika na kongres biće ogroman izvor novih saznanja iz oblasti mobilnih tehnologija, što će biti snažan podsticaj za nastavak njihovog istraživačkog rada i podloga za dalje stručno usavršavanje - ocenio je Branislav Đurđevac, direktor Računarske gimnazije.


“I prije objave mandatara za sastav nove vlade, sa projektne strane gledanja na buduću platformu smo pretpostavljali da će očekivano doći do određenih pregrupisanja resora i nadležnosti. To je nešto što se često dešava u situacijama uspostavljanja nove vlade, a postojeća platforma uopšte nije tretirala ova pitanja”, kazao je Milošević\n8442 pregleda\t0 komentar(a)\nIlustracija, Foto: Vlada/screenshot\nOdluka mandatara Zdravka Krivokapića da sa 17 broj ministarstava smanji na 12 neće uticati samo na rad državne administracije već i njene internet strance, na kojoj trenutno radi crnogorska firma “Fleka”.\nPoslije 11 godina, Vlada bi uskoro trebalo da dobije novi portal. Izvršni direktori “Fleke” Miloš Milošević kazao je “Vijestima” da se on očekuje u prvim danima nakon novogodišnjih praznika.\n“I prije objave mandatara za sastav nove vlade, sa projektne strane gledanja na buduću platformu smo pretpostavljali da će očekivano doći do određenih pregrupisanja resora i nadležnosti. To je nešto što se često dešava u situacijama uspostavljanja nove vlade, a postojeća platforma uopšte nije tretirala ova pitanja”, kazao je Milošević.\nMinistarstvo javne uprave (MJU) raspisalo je u drugoj polovini avgusta 115.000 eura vrijedan tender za izradu novog portala vlade.\nPrva faza, prema tenderskoj dokumentaciji, uključivala je stranice predsjednika i tri potpredsjednika vlade, ministarstava, generalnog sekretarijata... Ovaj posao je za nekih 10.000 eura manje dobila firma sa Cetinja.\nU međuvremenu su održani parlamentarni izbori, na kojima su pobijedile koalicije “Za budućnost Crne Gore” Zdravka Krivokapića, “Mir je naša nacija” Alekse Bečića i “Crno na bijelo” Dritana Abazovića.\nKrivokapić je odlučio da smanji broj resora u odnosu na odlazeću vladu Duška Markovića, koja ima tri potpredsjednika, 17 ministarstava i ministarku bez portfelja.\nJedna od odluka mandatara koja je naišla na veliki broj kritika jeste spajanje četiri sadašnja ministarstva u jedno – prosvjete, nauke, kulture i sporta.\n“Činjenica da se određena ministarstva ili direkcije spajaju/gase, i slično, znači da nukleus sadržaja mora da bude konstantno fleksibilan kako bi mogao lakše da bude „preseljen“, ako dođe do promjene nadležnosti (razdruživanja/udruživanja), uzimajući u obzir redirekcije sadržaja, već indeksirane sadržaje na tražilicama i slično, kako bi krajnji korisnici i dalje nalazili ono što im treba”, pojasnio je Milošević.\nZahtjevom MJU novi pristup mora da bude usredsređen na građanina i njegove potrebe, jer portali Vlade moraju prije svega da budu servis građanima, dok informativa mora da zauzme neko sekundarno mjesto.\n“Podrazumijeva se da postoje različiti slučajevi upotrebe (eng. Use-cases) koji se razlikuju kod građana, medija, NVO sektora, itd. i svaki tip korisnika ima svoje specifične potrebe i razlog zašto su došli na sajt. Kvalitetne prakse drugih zemalja koje su predmet naše analize, ukazuju da je ovo najbolji način kako pristupiti ovakvim projektima, što je na fonu korisničko-centričnog dizajna koji i mi uvijek zagovaramo”, dodao je direktor “Fleke”.\nDodao je da sa resorom Suzane Pribilović rade na analizama postojećeg stanja, uzimajući u obzir i najavljene promjene, i tu će, prema njegovim riječima, sigurno najveći izazov biti adekvatan odabir “starih” podataka koji će i dalje biti relevantni, a za koje će biti moguće da se prenesu u kontekstu koncepta nove platforme.\nNa pitanje “Vijesti” da li očekuju da odluka mandatara utiče na vrijeme i na troškove posla, direktor “Fleke” je kazao da je projektni zadatak jasan, precizan i detaljan i da nemaju neka očekivanja da će to uticati na budžet ili vremenske okvire.\nPrimarni cilj je, navodi Milošević, da naprave nešto jako kvalitetno za građane i vladu na što ćemo biti ponosni.\n“Da dokažemo da je crnogorska IT scena sazrela da se hvata u koštac i sa velikim projektima, kao što to inače već radi na stranim tržištima, pa nema razloga da tako ne bude i na domaćem,” poručio je on.\nZdravko KrivokapićFlekaMiloš MiloševićMinistarstvo javne uprave


Armin Avdić - Ekonomski institut Sarajevo\nMr. Armin Avdić\nMagistar ekonomskih nauka iz oblasti poslovne ekonomije. Magisterij stekao na Ekonomskom fakultetu u Sarajevu gdje je radio 16 godina kao Asistent i Viši asistent na ukupno četiri katedre i devet nastavnih predmeta iz oblasti Poslovne ekonomije. Na istom fakultetu privodi kraju doktorat vezano za analizu Rast preduzeća u Bosni i Hercegovini.\nU svom dosadašnjem angažmanu ukupno ima i 17 godina radnog iskustva u radu sa poslovnim sektorom u BiH pri čemu je sarađivao sa preko 100 različitih kompanija u BiH i regiji. Saradnja je bila iz različitih područja, od izrade poslovnih planova, organizacije i reorganizacije poslovanja, planova razvoja i izvoza, procjene vrijednosti preduzeća, analize tržišta itd. Sa određenim kompanijama realizirao i više različitih projekata. Poseban fokus rada je bila izrada biznis planova, gdje je uradio 125 biznis planova za oko 100 različih BH i ino-preduzeća iz gotovo svih sektora u kojima preduzeća posluju.\nSavjetodavni i mentorski dio aktivnosti usavršio kroz aktivno učešće u dva značajna projekta: prvi, koji je realiziran u saradnji sa Fraunhoffer institutom iz Berlina i implementiran od strane udruženja poslovnih savjetnika u BiH (Lespnet). Ovaj projekat je bio vezan za Implementaciju sistema komparativne analize rada BH preduzeća putem benchmark metodologije i koji je trajao tri godine. Drugi projekat je realiziran uz podršku Evropske Unije u BiH pod nazivom: Projekat mentorske podrške brzorastućim preduzećima u Kantonu Sarajevo. Realiziran je u periodu od 2015-2016 godine sa odabranih 15 brzorastućih preduzeća.\nKroz ta dva projekta sarađivao je sa oko 40 mikro, malih i srednjih preduzeća kako iz Kantona Sarajevo tako i iz svih drugih dijelova Bosne i Hercegovine. Konsultantski dio je pritoritetno bio fokusiran na: tematiku pomoći u rastu izvoza, izradu izvoznih, marketing i poslovnih planova, kao i planova poslovanja i razvoja preduzeća, analizu konkurencije, izrada sistema praćenja finansijskog poslovanja putem ključnih indikatora poslovanja itd. Sa najvećim brojem ovih preduzeća su realizirane mentorske i konsultantske aktivnosti iz drugih područja poslovanja.


FaceApp aplikacija – ima li razloga da brinemo? | Talas.rs\nFaceApp aplikacija – ima li razloga da brinemo?\n„Ova aplikacija vam pokazuje kako ćete izgledati kad ostarite“, bio je odličan način da milioni ljudi širom sveta počnu da koriste aplikaciju FaceApp. Aplikacija ruskog porekla je prvi put postala popularna 2017. godine, a ono što u suštini radi jeste da na fotografijama korisnika primenjuje različite filtere, pa je, na primer, moguće videti kako bi vaše lice izgledalo sa muškim ili ženskim karakteristikama.\nAplikacija je nedavno ponovo postala aktuelna kada je dodala filter koji čini da na svojim slikama izgledate starije, a razne poznate ličnosti su svoje fotografije sa tim filterom podelile na društvenim mrežama. Međutim, ubrzo su se pojavile i sumnje da ova aplikacija ugrožava privatnost korisnika tako što aplouduje sve fotografije sa korisnikovog telefona na server aplikacije. Dodatnu zabrinutost je stvorila činjenica da je ova aplikacija poreklom iz Rusije, zemlje koja nije poznata po zaštiti privatnosti svojih građana.\n???♂ Grandpa Wade huh\nPo svemu sudeći ove optužbe su netačne, ali su započele važnu diskusiju o tome koliko zapravo brinemo o privatnosti u digitalnom prostoru, i da li smo spremni da je žrtvujemo zarad besplatne aplikacije.\nFaceApp – ni bolji ni gori od drugih aplikacija\nKontroverzu je pokrenuo tvit (koji je sada izbrisan) jednog korisnika koji je tvrdio da je FaceApp uspeo da aplouduje čitavu galeriju fotografija sa njegovog telefona na svoj server. Takođe, u uslovima upotrebe ove aplikacije navodi se da se korisnički podaci mogu deliti sa „trećim licima“, što se najčešće radi u komercijalne svrhe.\nMeđutim, ubrzo je postalo jasno da ova aplikacija ne aplouduje čitavu galeriju, već samo jednu fotografiju koju korisnik izabere. Jaroslav Gončarov, direktor aplikacije FaceApp, u razgovoru za Tech Crunch, rekao je da kompanija aplouduje samo izabranu fotografiju na svoj server, a da je nakon „kratkog vremena“ odatle briše. Gončarov je kao razlog za ovo naveo da na taj način korisnik ne mora da aplouduje više puta istu fotografiju ukoliko želi da na njoj primeni novi filter.\nIako ne postoji način da korisnik sa sigurnošću zna da je njegova fotografija izbrisana sa servera ove aplikacije, Gončarov je dodao da korisnici kroz aplikaciju mogu zahtevati da se njihova fotografija izbriše sa servera, ali ovo i dalje nije jednostavno uraditi. On je takođe istakao da se svi serveri nalaze izvan Rusije (u Sjedinjenim Američkim Državama), i da FaceApp ne deli podatke sa trećim licima.\nIpak, mnogi korisnici su i dalje nezadovoljni zato što FaceApp nije od početka bio otvoren u vezi sa aploudovanjem fotografija, iako je u pitanju samo jedna koju korisnik izabere.\nPrivatnost konačno postaje važna\nPrema svim do sada dostupnim informacijama, FaceApp ne radi ništa što druge društvene mreže i aplikacije do sada nisu uradile. Međutim, to ne znači da korišćenje ove aplikacije ne donosi određeni rizik. Fotografije će sigurno biti korišćene, od strane ruskih programera, za dalje treniranje i usavršavanje veštačke inteligencije. Takođe, još od američkih izbora 2016. godine i snažnih dokaza o umešanosti ruskih hakera, potrebna je doza opreza prema aplikacijama koje imaju rusko poreklo.\nFejsbuk je aplikacija koju većina nas koristi gotovo svakodnevno, i količina podataka koju ova kompanija ima o nama je višestruko veća, a nakon skandala sa Kembridž analitikom postalo je očigledno da ti podaci često nisu u najsigurnijim rukama.\nPre dve godine pojavila se aplikacija Meitu, koja je takođe koristila različite filtere na fotografijama korisnika. Međutim, ono što korisnici nisu znali jeste da, kada instaliraju Meitu, oni ovoj kompaniji daju pristup GPS lokaciji, kao i podacima o SIM kartici, što su podaci koji nisu neophodni za rad ove aplikacije.\nMeitu je samo jedna primer manje poznate aplikacije koja je od korisnika preuzimala ogromnu količinu podataka, a da oni nisu ni bili svesni toga. Slične poteškoće se javljaju i kada analizirate rad kompanija kao što su Fejsbuk ili Gugl, samo je razlika u tome što su ove kompanije dobro poznate javnosti, i nalaze se pod većom prismotrom medija.\nIako postajemo sve više svesni značaja privatnosti, izgleda da nedostatak tehnoloških znanja često sprečava korisnike da budu oprezniji pri instaliranju različitih aplikacija. Pored toga, kompanije sa dugačkim i nerazumljivim ugovorima o uslovima korišćenja upravo i računaju na to da korisnici neće hteti da se zamaraju detaljima, i da će tako moći da dođu do podataka koje kasnije mogu da iskoriste.\nNema „besplatne aplikacije“\nBez obzira na to što korisnici misle da ne plaćaju određenu aplikaciju novcem, postoji jasna cena korišćenja ovih aplikacija. Razumno je pretpostaviti da ukoliko aplikacija ne zahteva direktno novac od vas, profit mora doći sa nekog drugog mesta. To drugo mesto je često upravo prodavanje podataka korisnika trećim licima, koje nekada može biti bezazleno, ali to ne mora uvek da bude slučaj.\nVažno je da uvek imamo svest o tome, da proveravamo koja tačno ovlašćenja određena apliakcija ima u našem telefonu, i da potencijalno ograničimo pristup nekim podacima koji nisu neophodni. Ne postoji potpuno besplatna aplikacija – Fejsbuk profitira od koriščenja naših podataka, ali i od naše pažnje i vremena koje provodimo na ovoj mreži, jer tako može da dobije još više novca od oglašivača. Razvijanje zdrave skepse u ovoj oblasti je ne samo poželjno, već i neophodno, jer sledeća aplikacija koja postane viralna možda neće biti tako bezazlena kao FaceApp.\nTAGS: aplikacije FaceApp Fejsbuk privatnost


Pariz odobrio predlog za nudistički park - Smedia\nPariz odobrio predlog za nudistički park\n27.09.2016 | 10:45\nGradsko veće Pariza odobrilo je predlog Zelene partije za izgradnju nudističkog parka.\nNudistički park, koji bi mogao da bude sagrađen do početka leta 2017. godine, najverovatnije će se nalaziti u u jednoj od dve pošumljene oblasti u gradu – Bulonjskoj šumi na zapadu ili Vensenskoj šumi na istoku Pariza.\nNaturizam se u Parizu “razvija kao nikada to sada”, rekao je David Beljar, jedan od direktora ekološke grupe gradskog veća.\nBeljar je naveo da naturizam praktikuje skoro 2 miliona Francuza, koji je već standandardna pojava u brojnim evropskim gradovima, uključujuću Barselonu, Berlin i Minhen.\nNudisti Pariza već dugo se žale na gužve u postojećim nudističkim okupljalištima u gradu. Recimo, bazen Rožer Le Gal, omogućava obnaživanje ponedeljkom, utorkom i sredom uveče, ali članovi kažu da su uslovi užasni.


Er Srbija demantuje da je 28 trudnica i porodilja dobilo otkaz\nAviokompanija Er Srbija (Air Serbia) demantovala je danas pisanje pojedinih medija da je 28 trudnica i porodilja kolektivno otpušteno iz firme Er Srbije ASGS.\n"Prilikom preuzimanja dela zaposlenih 'Air Serbia Ground Services-а' (ASGS) od strane Aerodroma Nikola Tesla u novembru 2017. godine, od 28 zaposlenih, koje su bile odsutne sa rada zbog trudnoće, porodiljskog i zbog nege deteta, do ;današnjeg dana samo je jednoj prestao radni odnos, i to zbog isteka ugovora na ;određeno vreme, koji je produžen sa odložnim uslovom za prestanak radnog odnosa, ;zbog zaštite materinstva", navodi se u saopštenju.\nKako objašnjavaju, do početka primene letnjeg reda letenja isteći će ugovori ukupno šest službenica, koji su bili produženi na osnovu zaštite materinstva.\n"Dogovorom Er Srbije i Aerodroma Nikola Tesla predviđeno da će one, kao i preostali zaposleni kojima je na osnovu sezonalnosti ;istekao ugovor, imati prednost u zapošljavanju, odnosno, za ponovno angažovanje ukoliko se ukaže potreba", navedeno je u saopštenju.\nPo pisanju medija, jedna od porodilja zaposlenih u toj kompaniji je SMS-porukom obaveštena da joj neće biti produžen ugovor o zaposlenju.\n"Za sve informacije o pravima zaposlenih nadležna isključivo Služba ljudskih resursa Er Srbije. Poštujući zakonske propise, pomenuta služba jedina upravlja radno-pravnim odnosima i obaveštava zaposlene na adekvatan način. SMS nije sredstvo ;kojim Er Srbija obaveštava zaposlene o njihovim pravima i obavezama", ističu iz Er Srbije.\nIz te aviokompanije podsećaju da zimi avione i putnike opslužuje manji broj zaposlenih i zbog toga jedan deo ima ugovore na određeno vreme što je, kako tvrde, praksa u aviosaobraćaju.


Prestižna nagrada grada poljoprivredniku iz Boljevaca - Beogradski Portal\nPrestižna nagrada grada poljoprivredniku iz Boljevaca\nSekretar za poljoprivredu Savo Pavičić obišao je domaćinstvo Mihalj Pavel-Davida iz Boljevaca, dobitnika Nagrade Grada Beograda za poljoprivredu u 2021. godini.\nIako mlad, Mihalj Pavel-David može se podičiti titulom izuzetno uspešnog poljoprivrednika koji je pored diplome inženjera poljoprivrede nastavio tradiciju svoje porodice da se intenzivno bavi svinjarstvom, živinarstvom i ratarstvom. Ozbiljne temelje i tridesetogodišnje radno iskustvo nasledio je od utemeljivača porodičnog gazdinstva, dede Mihalj Pavela.\nMihalj Pavel je sa navršenih 18 godina, počeo da upravlja farmom svinja koja je u tom momentu brojala oko 600 jedinki. Ambiciozni planovi i ozbiljan strateški pristup u razvoju uticali su da nabavi genetski kvalitetna umatičena grla, nerastove i krmače rase jorkšir i landras. Trenutno ovo gazdinstvo broji 150 umatičenih priplodnih krmača, koje u proseku godišnje oprase oko 30 prasadi po grlu. U uzgoju je preko 2500 jedinki, a godišnje se tržištu isporuči preko 2.000 tovljenika u prvoj klasi kvaliteta. Od 2020. godine u saradnji sa Institutom za stočarstvo uvodi lasastu mangulicu, u skladu sa poslovnim opredeljenjem zasnovanom na proizvodnji domaćih visokovrednih prerađevina, za čijim proizvodima postoji izražena tražnja na domaćem tržištu. U slobodnom sistemu uzgoja trenutno se nalazi preko 170 grla. Ovo porodično gazdinstvo poseduje i živinarsku farmu kapaciteta 300.000 brojlera u turnusu. Na 700 hektara obradivih površina uzgajaju se ratarske kulture poput kukuruza, pšenice, soje, suncokreta i uljane repice.\nVeliko znanje, iskustvo i jasna opredeljenost u proizvodnji, uticali su na uspešno ovladavanje kompleksnim fazama procesa proizvodnje. Osnovni koncept rada zasniva se na primeni savremenih tehničko-tehnoloških rešenja proizvodnje, držanju visokoproduktivnih rasa svinja i ishrani kompletnim smešama. Sam uzgoj se odvija uz upotrebu savremene mehanizacije i automatizacije procesa proizvodnje, primenom elektronike i računarske tehnike u ishrani i kontroli ambijetalnih uslova putem upotrebe raznih modernih sistema ventilacije i klimatizacije.\nObilasku su prisustvovali podsekretarka Sekretarijata za poljoprivredu Snežana Vračar, predsednik opštine Surčin Stevan Šuša, načelnica Odeljenja za lokalno ekonomski razvoj Aleksandra Jelesijević Gligorić, predsednik Komisije za dodelu nagrada Grada Beograda, prof. dr Raško Stefanović, Danilo Golubović, ispred Instituta za ratarstvo i povrtarstvo, Nenad Katanić, pomoćnik ministra za poljoprivredu, šumarstvo i vodoprivredu i Aleksandar Bogunović predstavnik Privredne komore Srbije.


Softverska rešenja za usklađivanje poslovanja sa GDPR-om | PC Press\nSoftverska rešenja za usklađivanje poslovanja sa GDPR-om\n7. mart 2018. 16. mart 2018. PC Press\nPredstavljamo rešenja kompanije Veritas koja će pomoći pri usklađivanju poslovanja s GDPR regulativom. Znajući za reputaciju kompanije Veritas u oblasti upravljanja informacija, njihova nova rešenja će za mnoge predstavljati prečicu do primene novih propisa i zaštite privatnosti korisnika. Da biste koliko‑toliko usaglasili svoje poslovanje sa GDPR‑om, pozivamo vas na BIZIT seminar „GDPR – digitalna prava i obaveze“, koji organizuje PC Press u saradnji s Poverenikom za informacije od javnog značaja i zaštitu podataka o ličnosti, SHARE Fondacijom i Udruženjem ISACA. Seminar će ovu temu posmatrati s tri aspekta: pravnog, poslovnog i aspekta informacione bezbednosti i biće održan 14. marta, počev od 10 časova u Klubu poslanika, Tolstojeva 2, Beograd.\nGDPR (General Data Protection Regulation), Opšta uredba o zaštiti podataka o ličnosti uveliko kuca na sva vrata, a prema podacima istraživanja kojima raspolaže kompanija Veritas, globalni lider u upravljanju informacijama, svega tri odsto kompanija na planeti spremno je da svoje poslovanje uskladi sa GDPR regulativama. Ovaj poražavajući rezultat sam za sebe dovoljno govori koliko je briga o ličnim podacima, tj. njihovom deljenju i zloupotrebi, stavljena u drugi plan i koliko kompanije (zbog poslovnog interesa ili nemarnosti) ne obraćaju dovoljno pažnje na ozbiljne posledice koje može prouzrokovati neadekvatno postupanje sa osetljivim informacijama. Ipak, od 25. maja znatno se smanjuje prostor za bilo kakve slučajne ili zlonamerne manipulacije jer se aktivno kreće s primenom GDPR regulative. Srbiju očekuje primena tih pravila, kako kroz GDPR uredbe na osnovu ekstrateritorijalnog principa primene, tako i kroz lokalno zakonodavstvo koje će država usklađivati u svojstvu kandidata za članstvo u EU.\nVeritas ima dugu i uspešnu tradiciju u razvijanju rešenja koja se bave upravljanjem informacijama. Zahvaljujući tome što je na vreme prepoznao sve izazove koje će doneti GDPR regulativa i krenuo u prilagođavanje postojećih i razvoj novih rešenja, sada je u prilici da kompanijama različitih veličina i struktura bude pouzdan partner na putu usaglašavanja poslovanja sa GDPR regulativama. Brojne kompanije i institucije iz IT industrije koje se bave GDPR regulativom prepoznaju Veritas‑ova rešenja kao najbolja u ovoj oblasti.\nRešenja kompanije Veritas\nInformation Map je aplikacija koja radi u oblaku, pomažući da kompanije steknu bolji uvid u nestrukturirane podatke. Information Map izvlači metapodatke iz NetBackup‑a i predstavlja ih u sklopu alata s vizuelnom navigacijom, pomažući korisnicima da identifikuju rizike, vrednost i otpad u svojim primarnim skladištima podataka. Veritas‑ov NetBackup omogućava izradu rezervnih kopija podataka i povraćaj podataka iz backup‑a na kompletnoj IT infrastrukturi, nezavisno od platforme, bilo da je ona virtuelna, fizička ili je u pitanju „oblak“.\nKompanije moraju da razumeju ko je taj ko bi trebalo da bude ovlašćen i ko pristupa ličnim podacima u sklopu korporativnog fajl sistema. To je veoma teško, s obzirom na to da su okruženja za skladištenje podataka fragmentirana i sačinjena od servera datoteka, usluga za skladištenje u „oblaku“, različitih uređaja i sistema za bekapovanje i arhiviranje podataka. Data Insight 5.1 kompanije Veritas analizira nestrukturirane podatke i kakav pristup njima imaju korisnici na različitim kanalima, uključujući servise u cloud‑u, kao što su Box, Dropbox, Google Drive itd. Softver pokreće analizu podataka da bi se postiglo upravljanje podacima koje treba sačuvati određeno vreme, postigla usaglašenost s regulativom o čuvanju podataka određeno vreme, sa zahtevima za obezbeđivanje pristupa podacima, a i da se stekne bolje razumevanje rizika u vezi sa osetljivim podacima.\nZa kraj, bitno je spomenuti jednu važnu karakteristiku Veritas‑ovih rešenja, a to je njihova prilagodljivost i mogućnost da se primene na različitim IT infrastrukturama, s podrškom za veliki broj proizvoda različitih softverskih i hardverskih vendora. Bez obzira gde se i kako čuvaju vaši podaci, Veritas vam može pomoći!\nTagovi: GDPR, General Data Protection Regulation, Regulativa, uredba, Veritas\n← Android P pretvara telefon u miš ili tastaturu\niPhone 6s – pre i posle zamene baterije →


Karić tužio državu, Šlaf ga juri zbog dogovora\nBEOGRAD - Preduzeće "Mobi 63" danas će biti prodato na javnoj aukciji, a kako je Glas saznaje, austrijski "Mobilkom" je najbliži da postane njegov novi vlasnik. Međutim, austrijski biznismen Martin Šlaf, prema izvoru Glasa, nije dovršio dogovor sa nekadašnjim vlasnikom "Mobtela" Bogoljubom Karićem.\n- Šlaf poslednjih nekoliko dana pokušava svim sredstvima da dođe do Karića kako bi postigao dogovor, odnosno nagodbu oko "Mobi 63". Šlaf nudi da Kariću da novac, a da on zauzvrat ne podnose tužbe zbog nacionalizovanja firme. Prodaja licence "Mobi 63" neće biti problem, ali sva ostala imovina, pokretna i nepokretna, će biti u sporu koji će Karići povesti nakon aukcije pred domaćim i međunarodnim sudovima. Bogoljub je uveren da ima dovoljno dokaza da je "Mobtel" nezakonito oduzet, što bi za godinu-dve, posle okončanja spora, moglo da košta Austrijanca i Srbiju oko milijardu evra-tvrdi izvor Glasa i dodaje da je Bogoljub odbio da se vidi sa Šlafom.\nZato ne treba da čudi što su, dodaje on, mnogo zvučnija imena odustala od trke za "Mobi 63". Naš sagovornik kaže da postoje indicije i da se u konzorcijumu, kojeg predvodi Šlaf, nalaze i dva funkcionera izvršne srpske vlasti. "Preuzimanje "Mobtela" i formiranja zajedničkog preduzeća PTT i Austrijanaca sa učešćem 70:30 je sporno. Za sada niko ne zna kako je i na osnovu čega Šlaf došao do manjinskog paketa akcija u "Mobi 63" jer Ministarstvo finansija odbija da dostavi ugovore", tvrdi sagovornik.\nEkspert za telekomunikcije Tihomir Živanović naglašava da zbog svega što je urađeno oko operatera 063, Mlađan Dinkić mora da ide u zatvor. "Poznato je da je Okružno tužilaštvo u Beogradu podiglo optužnicu protiv sudije Trgovinskog suda Žanke Radić zato što je izjednačila firme Sistem Braća Karić - BK Trejd, koja je osnivač "Mobtela", i BK trejda. Postavlja se pitanje kako su Austrijanci došli u posed 30 odsto učešća u "Mobtelu" kad su oni kupili BK trejd iz Moskve, koji nije bio vlasnik dela ovog preduzeća. Sve ovo što je rađeno jeste za zatvor i to se pre svega odnosi na Dinkića", kaže Živanović. Inače, samo tri telekomunikacione kompanije - austrijski "Mobilkom", "Telenor" iz Norveške i "Oraskom telekom" iz Egipta, nadmetaće se danas u hotelu "Hajat" za kupovinu kompanije "Mobi 63" i licence za mobilnu telefoniju u Srbiji.


Partizan i Zvezda u 165. “večitom“ derbiju – Sport\nFudbaleri Partizana dočekuju tim Crvene zvezde u 165. “večitom“ derbiju kojim se završava deveto kolo Linglong Superlige Srbije. Utakmica na stadionu u Hunskoj počinje u 18 časova.\nDuel crno-belih i crveno belih je i derbi vrha tabele jer Partizan je trenutno prvi sa 21, dok je Zvezda druga sa 19 bodova.\nOba rivala derbi dočekuju posle pobeda u evropskim utakmica i samouvereno očekuju da nastave sjajnu seriju igara.\nStratezi timova su na medijskim konferencijama istakla da su timovi spremni i da u duel ulaze bez kalkulacija sa željom za pobedu.\nTrener fudbalera Crvene zvezde Dejan Stanković je istakao veću važnost psihološke od taktičke pripreme, na drugoj strani trener fudbalera Partizana Aleksandar Stanojević je istakao da u duel ulaze rasterećeni sa željom da prikažu svoj maksimum i dođu do pobede na svom terenu.\nOba rivala u meč ulaze bez kalkulacija, sa maksimalnom željom za nadigravanjem, što je preduslov za odličnu fudbalsku predstavu bez obzira na krajnji ishod.\nDerbi Partizana i Vrvene zvezde u Hunskoj počinje u 18 časova.


Pretraživanje - Seoski turizam - stranica 5 / 6\nAgroklub aWEB Poklanjamo vam tri internet stranice! Želite svoje gazdinstvo ili proizvode da predstavite na internetu? Planirate da dođete do većeg broja ljudi, kupaca, potrošača, potencijalnih partnera? Odgovor za vas u tom slučaju je aWEB, servis inf...\nRuralni razvoj u Sloveniji Stare zanate oživeli novcem iz EU Ljubitelji onoga što priroda nudi odavno pokazuju veliko interesovanje za upotrebne i ukrasne predmete ručne izrade. Stari zanati su jedna od mogućnosti uspešnog ruralnog razvoja. Slovenci su to prepo...\nSeoski turizam Veliko interesovanje za specijalitete iz Blaca Opština Blace predstavila je na Međunarodnom Sajmu turizma u Nišu bogatu ponudu koja je izazvala veliko interesovanje, ocenio je danas direktor Sportsko-turističko-trgovinskog centra Zvonimir Todorovi...


Aerodrom ili spomenik neodgovornosti vlasti - Ozonpress :: internet portal\nDa je razvoj jedne države ili regiona u direktnoj zavisnosti od razvoja saobraćaja i saobraćajnih veza jasno je čak i osnovcima, zbog čega svaka ozbiljna država na sve moguće načine, bez obzira na cenu, insistira na izgradnji i unapređenju saobraćajne infrastrukture. Očigledan primer za to su bivše države Istočnog bloka, poput Rumunije ili Mađarske, ili Hrvatska i Slovenija gde se poslednjih godina mnogo ulaže u razvoj saobraćaja. Za razliku od pomenutih država uslovljenost privrednog i ekonomskog razvoja, razvojem saobraćaja kao da ne dotiče aktuelnu srpsku vlast, baš kao i sve prethodne. Saobraćaja se sete uglavnom u vreme predizbornih kampanja ili u slučajevima kada je potrebno popraviti rejting u narodu.\nNajupečatljiviji primer lagodnog odnosa nesumljivo predstavlja aerodrom Morava poznatiji kao vojni aerodrom Lađevci, na kome su, u velikoj meri, završeni svi neophodni radovi kojima je ovaj aerodrom osposobljen da pored vojnih aviona prihvata i civilne, osim onih najvećih. Međutim uprkos činjenici da bi ovaj aerodrom u velikoj meri uticao da ovaj deo Srbije, Moravički, Šumadijski, Raški i donekle Rasinski okrug, postane atraktivan za investitore, da bi rešio problem transporta već postojećim firmama još uvek se ne nazire kada bi, uprkos neprestanim najavama predstavnika vlasti, on mogao biti stavljen u funkciju.\nA o kakvoj neodgovornosti i neozbiljnosti vlasti je reč, svedoči i činjenica da nova pristanišna zgrada i terminali, sveukupne površine 3.000 kvadratnih metara, godinama zvrje prazni i neiskorišćeni, mada je svojevremeno ovaj aerodrom na velika medijska zvona najavljivan kao prioriretan projekat za ovaj deo Srbije.\nU ozbiljnoj i normalnoj državi izgradnja i održavanje postojeće infrastrukture je nešto što se podrazumeva dok su nažalost u Srbiji i tvorevinama sličnim njoj, putevi, železnica, avio saobraćaj… uglavnom deo predizbornog marketinga.\nPrema prvobitnim planovima aerodrom Morava je još 2010. godine, kako je to najavljivao tadašnji ministar odbrane Dragan Šutanovac, trebalo da primi prve civilne putničke i transportne avione, a kao strateški partner prilikom njegove izgraddnje navedena je Turska. Ugovorom o partnerstvu, kako je tada predočeno javnosti, turski partner je u aerodrom u Lađevcima trebao da investira deset, a Republika Srbija 18 miliona evra. Naravno, kao i u mnogim sličnim slučajevima, na obećanju se sve i završilo. Umesto da sa Morave poleću i na nju sleću putnički i kargo avioni u martu 2011. godine, usledilo je novo obećanje prema kome je aerodrom u Lađevcima u oktobru te godine trebao da bude uključen u sistem putničkog i transportnog saobraćaja. Kao i od prethodnog obećanja, a obećanje je kada su srpski političari u pitanju najčešće ludom radovanje, naravno da nije bilo ništa. Godinu dana kasnije, u predvečerje republičkih izbora 2012. godine, posle nove posete Dragana Šutanovca Lađevcima, svima je postalo jasno da se aerodrom Morava od infrastrukturnog i saobraćajnog projekta, preobratio u neizostavni deo predizbornog političkog marketinga.\nĐurđevdanski izbori 2012. godine, nisu samo označili kraj vladavine Demokratske stranke i njenih koalicionih partnera, već i kraj partnerstva između turskih investitora i Republike Srbije. Sa novom vlašću došla su i nova obećanja.\nNajpre je na insistiranje tadašnjeg ministra građevinarstva, saobraćaja i infrastrukture Velimira Ilića ugovor sa Turcima raskinut 2013. godine. Zatim se ispostavilo, kako je tvrdila nova vlast, da je ceo projekat realizovan na brzinu. Međutim uprkos tome u Ministarsvu ističu da aerodrom Morava ispunjava uslove da bude registrovan kao aerodrom C kategorije, što znači da su na njega od avgusta prošle godine mogli da sleću i sa njega poleću putnički avioni kapaciteta izmeću 120 i 180 putnika.\nAli umesto da se koristi u civilnom avio saobraćaju, Morava i dalje predstavlja spomenik ne samo neispunjenim obećanjima, već i neodgovornosti i neozbiljnosti i vlasti koju je predvodila DS i vlasti čiju okosnicu čini Srpska napredna stranka.\nU februaru ove godine, aktuelna ministarka saobraćaja, nezaobilazna Zorana Mihajlović, najavila je da će do ovog leta Morava dobiti status civilno-vojnog aerodroma. Ispostavilo se, sudeći na osnovu informacije do koje su mediji došli, da će se to desiti ipak u septembru, ali i da je ukupna vrednost projekta oko 32 miliona, a da za njegovu kompletnu realizaciju nedostaje još 10 miliona evra. Postojeća pista dužine 2.200 metara, po oceni stručnjaka, koji kao primer navode čitav niz evropskih aerodroma, ispunjava uslove za sletanje boinga 737, a jedini problem predstavlja pista kojoj je neophodan novi sloj asfalta.\nOd kakvog značaja za privrednike je značaj Morave najslikovitije ilustruje primer američke kompanije „Nobl Environmental“ koja u selu Tavnik u neposrednoj blizini aerodroma završava fabriku. Ako se u obzir uzme da ova kompanija, svetski poznat i priznat proizvođač eko-panela uveliko širi svoje proizvodne kapacitete i planira da evropsku centralu iz Švajcarske preseli u Srbiju, čime bi se stvorili uslovi za zapošljavanje još 1.000 radnika, onda nije teško proceniti od kakvog je razvojnog značaja aerodrom Morava.\nO iskorišćenosti aerodromskih kapaciteta u vreme zimske turističke sezone, s obzirom na sve veću popularnost koju Kopaonik uživa među evropskim ljubiteljima zimskih sportova, apsurdno je i govoriti.\nNelogično je da svega toga nije svesna i srpska vlast, pa ipak ništa ili malo toga čini da aerodrom Morava što pre funkcioniše, dok na drugoj strani zarad sopstvene i promocije Srpske napredne stranke ministarka Mihajlović pušta u rad nezavršene mostove, koji bivaju zatvoreni čim se isključe kamere i spusti zavesa na političko-propagandni cirkus. Moguće i da je neko u SNS, okosnici aktuelne vlasti, procenio da više političkih poena može doneti jedan nezavršeni most u Zaječaru ili nekoliko kilometara asfalta u nekoj vukojebini, nego jedan projekat od opšteg značaja.\nTekst: Aleksandar Arsenijević Foto: Goran Šljivić\nvoja varburg 15/07/2015 u 15:47 Odgovorite\nstvarno je zalosno sto su ulozene tolike pare niusta ..bilo bi idealno kada bi aerodrom proradio ali za to nema uslova… problem su meteo uslovi….kada dodju malo hladniji dani na tom aerodromu je magla do podne i uglavnom duva veter inace malo je poznato da je aerodrom ravan u preljini trebao da bude sto bi rekli pravi aerodrom ali zbog cacka koji je bio svima trn u oku sve to prebaceno u ladjevce i inata cacanima.. tako na svu zalost to nikada nece zaziveti kao civilni aerodrom u pravom smislu….vojska moze da ceka da se digne magla pa da obavljaju svoje zadatke\nvladan 16/07/2015 u 08:37 Odgovorite\nVojo, svaka ti je na mestu


SRBIIJA NA NANONIZBRDICI | Galaksija Nova\nSolarni paneli (earthtimes.org)\nStanje kod nas je izuzetno loše, naročito u pogledu patenata i nanoproizvoda koji imaju visoku dodatnu vrednost. I mada naša zemlja u publikacijama beleži lagan ali stalan pad, ipak se nalazi u nekoj „zlatnoj sredini”, naravno daleko od toga gde je nekada bila u nauci. U svim prioritetima u svetu na prvo mesto je izvrsna nauka i formiranje izvrsnih istraživačkih timova i centara izvrsnosti.\nNanotehnologija je naučna disciplina o jako malim strukturama,manjim od 100 nanometara (1 nanometar je milijarditi deo metra). Radi ilustracije, ta veličina odgovara hiljaditom delu prečnika vlasi ljudske kose. Na nano nivou materijali mogu da se ponašajusasvim drugačije i da imaju potpuno drugačije osobine. Na primer, nanočestice zlata nisu boje zlata, već su crvene ili ljubičaste i za razliku od hemijski inertnog materijala, one su na nano nivou katalizator. I kod drugih materijala postoje drugačije osobine na nano nivou i na taj način različite mogućnosti za nove tehnologije i kreiranje potpuno novih osobina materijala.\nUklanjanje zagađivača iz podzemnih voda i zamljišta, povećanje efikasnosti solarnih panela, poboljšanje detekcije hemijskih i bioloških oružja, sprečavanje infekcije rana i precizno ciljanje ćelija kancera duboko unutar tela, samo su neki od primera kako su nanotehnologije izmenile svet koji nas okružuje: „pametne telefone” i TV prijemnike, automobile koji sadrže mnoge nanostrukturne komponente (pneumatici, senzori, premazi i razni aditivi za poboljšanje sagorevanja), lekovi, hrana, hemikalije itd. Njihove mogućnosti su praktično neograničene i doprinose nacionalnim prioritetima: zaštita zdravlja, kvalitet životne sredine, ušteda energije, informacije i telekomunikacije, infrastruktura, transport i, uopšte, održivi razvoj.\nIstraživači, istraživački timovi, centri, instituti, univerziteti i zemlje učestvuju u svetskom takmičenju ko će ostvariti zapaženija naučna i tehnološka ostvarenja, koja će im omogućiti dominaciju na tržištu znanja, inovacija, proizvoda i kapitala. Mere se broj i kvalitet publikacija, doktorskih disertacija, patenata, citiranost, količina dobara ostvarenih kroz nanotehnološke proizvode. Rangiranje značajno utiče na pozicije učesnika u ovom iscrpljujućem nadmetanju na međunarodnom, regionalnom i lokalnom nivou.\nUkupno je u 2018. godini publikovano 174.000 članaka iz nanotehnologija u Web of Science (WoS), što iznosi oko deset odsto od ukupno publikovanih članaka, od čega su Kina (68.000) i SAD (25.600) publikovale 55 posto ukupnog broja članaka, zatim slede Indija 14.700, Iran 10.140, Južna Koreja 9.800 i Nemačka 8.850. Srbija je na 50. mestu sa 360 publikacija, iza Norveške sa 457, Mađarske sa 496 i Grčke sa 742, a ispred Slovačke sa 336, Slovenije sa 318, Belorusije sa 265, Bugarske sa 218, Litvanije sa 183, Hrvatske sa 174, Estonije sa 148, Kipra sa 139 i Luksemburga sa 90.\nNaučni članci se kvalitativno i kvantitativno analiziraju. Broj i udeo članaka, broj članaka po stanovniku, broj članaka na bazi bruto društvenog proizvoda, po zemljama, univerzitetima ili istraživačkim centrima, disciplinama, pojedincima i časopisima. Ukupan broj citata, srednja citiranost po članku i Hiršov indeks su kvalitativni indikatori kojima se prate publikovani članci, istraživači, organizacije ili zemlje. Visokocitirani članci se, takođe, koriste za analizu oblasti od posebnog interesovanja koje mogu privući mnoge istraživače. Procenat saradnje između istraživača i univerziteta iz razlicitih zemalja predstavlja indikator za praćenje međunarodne saradnje u istraživanjima i razvoju.\nIlustracija (World bakers)\nPrema Hiršovom indeksu u 2017. godini Kina je na vrhu sa vrednošću od 98, slede SAD sa 91, Singapur i Nemačka sa 56, Južna Koreja sa 55, Engleska i Japan sa 52. Sa H-indeksom 6 Srbija deli 48-50 mesto i u društvu je, pre svega, sa Hrvatskom, Mađarskom, Bugarskom, Norveškom i Slovačkom.\nPo broju članaka na milion stanovnika na prvim mestima su male visokorazvijene zemlje, Singapur i Švajcarska, na prvom i drugom mestu, a slede Finska, Švedska, Južna Koreja, Danska, Australija, Slovenija, Lihtenštjan i Irska.\nOd deset najboljih u svetu, Nanyang tehnološki univerzitet iz Singapura je prvi, Masachusetsski institut za tehnologiju (MIT) drugi, Džeordžija tehnološki institut treći, Kalifornijski univerzitet iz Berklija četvrti, Nacionalni univerzitet iz Singapura peti, Tsinghua univerzitet šesti, Pekinški univerzitet sedmi, Stanford osmi, Univerzitet za nauku i tehnologiju iz Kine deveti i Seul nacionalni univerzitet iz Južne Koreje deseti. Rangirani su po složenom kvantitativno-kvalitativnom sistemu parametara koji sadrže: broj članaka, broj citata, međunarodnu saradnju, broj članaka u visokorangiranim časopisima i broj saradnika svakog univerziteta koji je dobio visoka priznanja.\nOve godine pokrenuto je individualno rangiranje eksperata na bazi njihovih javno publikovanih profila na Google Scholar-u. Sva istraživanja su realizovana u okviru ACUMEN projekta koji je finansirala Evropska komisija u okviru granta br. 266832. Lista je formirana tokom novembra 2017. godine i sadrži profile najcitiranijih eksperata koji imaju Hiršov indeks veći od 20 i prvi put je javno saopštena januara 2019. godine. Najbolje rangiran saradnik iz naše zemlje je pod brojem 495 od 1.808 najcitiranijih eksperata iz oblasti nanonauka i nanotehnologija.\nUkupno 19.780 patenata iz oblasti nanotehnologija publikovano je u Američkom patentnom zavodu (USPTO) u 2018. godini, od kojih su 8.500 registrovana, a ostalih 11.280 objavljeni i čekaju priznavanje. Polovina patenata pripada američkim institucijama, dok su Južna Koreja, Kina, Japan i Tajvan sledeći na listi. Ukupno 4.684 nanotehnoloških patenata publikovano je kod Evropskog patentnog zavoda (EPO) u 2018. godini: 2.908 je registrovano, a ostatak od 1.766 objavljenih čekaju priznavanje. SAD, Nemačka, Japan i Francuska su na vrhu po broju patenata, a Japan, SAD, Južna Koreja i Kina po broju prijava koje čekaju priznavanje. Pri dnu se nalazi 26 zemalja bez ijednog patenta, gde je i Srbija sa istim skorom kao Slovačka, Hrvatska, Bugarska, a nešto malo bolji su Slovenija, Kipar, Estonija, Grčka, Litvanija i Mađarska.\nInteresantna je analiza ukupnog broja zaštićenih i publikovanih patenata u SAD i EU na 100 publikacija, koja govori o uravnoteženosti osnovnih i primenjenih istraživanja u nanotehnologijama. Na vrhu su SAD sa 44,1 odsto, slede Tajvan sa 33,7, Japan sa 27,3, Južna Koreja sa 24.6 i Švajcarska sa 19.7.\nNanosrebro i pneumatici\nS obzirom na mogućnosti primene, vlade su investirale milijarde dolara u nanotehnološka istraživanja. Do 2012. godine samo u okviru Nacionalne nanotehnološke inicijative u SAD investirano je 3,7 milijardi dolara, Evropska unija 1,2 milijarde, a Japan 750 miliona dolara. Prema misljenju vodećih američkih eksperata, u nanotehnologije su najveće nakon investicija u NASA u američkoj nauci i danas se vidi da su one u potpunosti opravdale ogromna očekivanja. Nanotehnološkom inicijativom, početkom stoleća, udareni su temelji ovoj oblasti u Americi, nakon toga i u celom svetu, jer je ona služi kao model rada za više od sedamdeset zemalja u kojima takvi programi postoje.\nSmatra se da ce 2020. dva miliona radnika samo u SAD raditi na poslovima vezanim za nanotehnologije i da će vrednost dobara na američkom tržištu nastalih pomoću nanotehnologija biti 1.000 milijardi dolara ili pet posto bruto društvenog proizvoda.\nUkupno tržište za nanotehnološke proizvode iznosilo je 22,9 milijardi dolara u 2013. godini i povećalo se je do oko 26 milijardi u 2014. Očekuje se da će u 2019. dostići 64,2 milijarde i da će od 2014 do 2019. godisnji rast iznositi 19,2 odsto. Smatra se da ce 2020. dva miliona radnika samo u SAD raditi na poslovima vezanim za nanotehnologije i da će vrednost dobara na američkom tržištu nastalih pomoću nanotehnologija biti 1.000 milijardi dolara ili pet posto bruto društvenog proizvoda.\nZavršno sa januarom 2019. godine, 8.662 nanoproizvoda proizvodi 2.181 proizvođač, čija su sedišta locirana u 60 različitih zemalja. Raznovrsni podaci i karakteristike dostupni su za tih 8.662 nanoproizvoda, uključujući marke koje postoje na tržištu, osobine proizvoda i primene koje su poboljsane nanotehnologijama, nanomaterijali koji su korišćeni u proizvodnji, zvanične informacije i sertifikati nanoproizvoda. Najviše je proizvođača iz SAD – 2.976, skoro $= odsto, slede Kina 849, Nemačka 710, Švajcarska 453, Japan 497 i Južna Koreja 352. Pri dnu su Kuvajt, Albanija, Ukrajina, Bosna, Rumunija, Argentina, Portugal, Saudi Arabija, Egipat, Mađarska sa 1-10 nanoproizvoda.\nSumarno stanje Srbije u 2018. godini je sledeće: broj članaka 360 (50. mesto), srednja citiranost po članku 0,87 (86. mesto), petogodišnja citiranost članku 5,95 (62. mesto),H-indeks nanoclanaka 6(56 mesto), petogodišnji H-indeks članaka 34 (48. mesto), broj članaka na milion stanovnika 43,9 (43. mesto), patenti i nanoproizvodi nula kao i prethodnih godina. Svi ovi pokazatelji su iz godine u godinu gori.\nŠto se tice osnove od koje su izrađeni, na prvom mestu se nalaze nanočestice srebra – 911 nanoproizvoda, koje proizvode 224 kompanije iz 27 zemalja. Na drugom mestu su nanočestice titan-dioksida: 146 kompanija iz 27 zemalja proizvodi 442 nanoproizvoda. Količinski je, verovatno, najveći korisnik automobilska industrija gde se u proizvodnji pneumatika (automobilske gume) koriste fino dispergovane nanočestice ugljenika (čađ) za ojačavanje razlicitih polimernih materijala.\nIlustracija (Kevin Mackenzie, University of Aberdeen)\nCela analiza nedvosmisleno pokazuje da je veza između kvalitetnih naučnih publikacija koje finansiraju vlade i patenata jednoznačna,tako da se najveći broj kvalitetnih publikacija, čak više od dve trećine citira u patentima. Ako nema izvrsnih istraživanja, nema ni patenata, ni kvalitetnih proizvoda, jer su nauka i inženjerstvo do te mere napredovali da se slabi naučni rezultati teško mogu patentirati. Naime, postupak patentiranja je suviše skup da bi se štitili slabi naučni rezultati, odnosno neatraktivni proizvodi.\nSa izdvajanjima iz budžeta od 0,3 do 0,5 odsto bruto društvenog proizvoda, odnosno ispod 15-20 evra po stanovniku, već godinama se Srbija nalazi na začenju svih zemalja. Ne postoji nijedna zemlja iz okruženja ili onih kojima težimo po razvojuda su načinile čak i mali tehnološki napredak sa izdvajanjima, u dužem vremenskom periodu, manjim od 50-100 evra po stanovniku, što u našim uslovima odgovara izdvajanju od 1-2 posto bruto društvenog proizvoda.\nZa uspešne i razvijene zemlje ključna je uloga države u podršci osnovnim istraživanjima i industriji, negovanju istraživanja i razvoju sopstvenih proizvoda koji imaju visoku dodatnu vrednost, što je posebno izraženo kod nanoproizvoda. Uostalom, poznato je da se najviše multiplicira novac uložen u osnovna istraživanja. Američki komitet za ekonomski razvoj ocenio je da su ulaganja u osnovna istraživanja u nauci i inženjerstvu bitno doprinela rastu i snazi američke ekonomije. Slićna je situacija i sa malim visokorazvijenim državama koje su ostvarile ogroman tehnološki napredak.\nStanje kod nas je izuzetno loše, naročito u pogledu patenata i nanoproizvoda koji imaju visoku dodatnu vrednost. I mada Srbija u publikacijama beleži lagan ali stalan pad, ipak se nalazi u nekoj „zlatnoj sredini”, naravno daleko od toga gde je nekada bila u nauci. U svim prioritetima u svetu na prvo mesto je izvrsna nauka i formiranje izvrsnih istraživačkih timova i centara izvrsnosti. Inovacije proističu iz njih, ali nikako kao samostalna aktivnost. Centri izvrsnosti su retki u manje razvijenim zemljama. Kod nas ih ima formalno desetak-petnaest, ali bez ikakve finansijske nadoknade. Mnoge male visokorazvijene zemlje ih imaju i po stotinak sa značajnim dopunskim finansiranjem.\nDostizanje izvrsnosti je dugotrajan proces koji se ne ostvaruje time što će neki istraživač da ode da radi određeno vreme u nekoj kvalitetnoj istraživačkoj grupi u inostranstvu i nakon toga se vrati kao ekspert. Put je sasvim drugačiji, tako da mladi istraživači rastu i razvijaju se u generacijski formiranim istraživačkim grupama, gde stiču istrazivačku kulturu rada i komunikacije u timu i sa eksternim partnerima, a ne rastu kao „vukovi samotnjaci”, što je kod nas najčešće slučaj. Nekada je takvih celina bilo mnogo u nas, danas za to sve manje ima uslova i interesa, što će se katastrofalno odraziti na buduće generacije mladih istraživača i domaću nauku uopste.\nMaćehinski odnos društva prema nauci ogleda se u nedovoljnom ulaganju. Sa izdvajanjima iz budžeta od 0,3 do 0,5 odsto bruto društvenog proizvoda, odnosno ispod 15-20 evra po stanovniku, već godinama se Srbija nalazi na začenju svih zemalja. Ne postoji nijedna zemlja iz okruženja ili onih kojima težimo po razvojuda su načinile čak i mali tehnološki napredak sa izdvajanjima, u dužem vremenskom periodu, manjim od 50-100 evra po stanovniku, što u našim uslovima odgovara izdvajanju od 1-2 posto bruto društvenog proizvoda. S takvim budžetom za nauku i uz modernizovanje sistema organizacije istrazivanja, pomerili bismo se iz dugodišnjeg zaostajanja i stagnacije.\nSVETSKI VRH BESEDNIŠTVA


Ljajić o potezu SDA: Tri maske nisu nabavili, a bave se virusnim profiterstvom\nNaslovnica NAJNOVIJE Politika Ljajić o potezu SDA: Tri maske nisu nabavili, a bave se virusnim...\nOni koji ništa nisu uradili da pomognu u borbi protiv korone i “nisu tri maske obezbijedili”, sada kritikuju onoga ko obezbjeđuje toliku medicinsku zaštitnu opremu, ocjenjuje potpredsjednik vlade Rasim Ljajić, povodom navoda da je boravak predsjednika Vučića u Novom Pazaru bio dio političke kampanje.\n“Oni koji kritikuju taj potez predsjednika očito se bave ‘virusnim profiterstvom’”, kaže Ljajić za Tanjug.\nOn ukazuje da je posjeta i pomoć predsjednika Novom Pazaru namijenjena svim građanima tog grada i cijelog regiona kao podrška u borbi protiv virusa korona i tokom nje nije bilo riječi o politici.\nLjajić, koji je sa predsjednikom Vučićem juče dopremio respiratore u Novi Pazar, koji je jedno žarišta Kovida 19, kaže da je posjeta bila konkretna pomoć u prevazilaženju trenutne situacije.\nBilo je, dodaje, riječi i o ekonomskim i infrastrukturnim projektima, koji će početi ili se nastaviti posle krize, ali ne i o politici.\n“Na sve to, na taj krajnje korektan, dobronamjeran i koristan čin za građane Novog Pazara usledile su poruke koje su uvod u kampanju za predstojeće izbore. Onaj ko kritikuje da je to kampanja, zapravo sam sprovodi kampanju, i to sa pozicije pomoćnika gradonačelnika, koji prima platu u toj opštini, kritikuje onog ko donosi pomoć”, rekao je Ljajić za Tanjug.\nKako je rekao, oni koji ništa nisu uradili da pomognu u borbi i “nisu tri maske obezbijedili”, sada kritikuju onoga ko obezbjeđuje toliku medicinsku zaštitnu opremu.\nA, da to nije stiglo sigurno bi kritikovali zašto Beograd ne pomaže i ne donosi respiratore u Novi Pazar, konstatovao je Ljajić i dodao da to čak nije ni politička kampanja, već “par ekselans politikanstvo”.\nKako kaže, umjesto da se cijeni što je predsjednik prvo posjetio Novi Pazar u borbi protiv virusa, i donio pomoć, čuju se kritike, uz očekivanja da “ta pomoć padne sa neba”.\nPodsjećamo da je krajem 2016. godine Sandžačka demokratska partija (SDP), čiji osnivač je Rasim Ljajić, potpisala je sa SDA Sandžaka, na čijem čelu je Sulejman Ugljanin, Deklaraciju o strateškom partnerstvu, a u cilju uspostavljanja političke stabilnosti i pozitivne političke klime u Sandžaku. Ove dvije stranke zajedno sa SNS-om Aleksandra Vučića čine vladajuću većinu u gotovo svim opštinama Sandžaka.


Internacionalni Burch univerzitet i UNDP potpisali memorandum o razumijevanju - International Burch University\nU prostorijama Internacionalnog Burch univerziteta (IBU) upriličeno je potpisivanje memoranduma o saradnji sa Razvojnim programom Ujedinjenih nacija (UNDP).\nCilj potpisivanja ovog memoranduma je ostvarivanje strateškog partnerstva koje će inspirisati poduzentički duh i unaprijediti znanje i vještine mladih ljudi za poslove budućnosti. Velika važnost se pridaje očuvanju ekosistema i biološke raznolikosti, podstičući slobodno razmišljanje i kreiranje socijalno inkluzivnog društva Bosne i Hercegovine. Sporazumom se uspostavlja saradnja u povezivanju nauke, istraživačkog rada, inovacija i razvoja, kao i da se testiraju rješenja za razvoj zasnovana na znanju. Također, cilj je praktičnom perspektivom razvoja obogatiti univerzitetski kurikulum i organizovati zajedničke forume, te mobilisati šire mreže partnerstava za održivi razvoj.\nRezidentna predstavnica UNDP-a u Bosni i Hercegovini Steliana Nedera, je izjavila: “Raduje me što danas započinje nova faza u realizaciji ideja koje će kroz buduću saradnju i zajedničke aktivnosti generisati pozitivne promjene u Bosni i Hercegovini. Danas takođe želim uputiti poziv drugim univerzitetima i akademskoj zajednici da nam se pridruže. UNDP je zainterovan za širu saradnju i stvaranje novih partnerstava, jer zajednički trebamo ubrzano raditi na ostvarenju ciljeva održivog razvoja.”\nO važnosti ovog sporazuma, rektor Internacionalnog Burch univerziteta Prof. Dr. Mersid Poturak dodao je: “Potpisivanje sporazuma predstavlja veliki korak naprijed za našu instituciju u pogledu unaprijeđenja aktivnosti koje su od strateškog značaja za obje strane. Naš zajednički cilj je realizacija projekata vezanih za poduzetništvo, inovacije, naučno-istraživački rad i najbitniji segment za nas kao visokoškolsku ustanovu jeste rad sa mladim ljudima.”\nNastavak saradnje već započinje zajedničkom organizacijom najvećeg takmičenja za srednjoškolce “Start Me Up” koje će se održati početkom 2021. godine.


Cilj Junarmije – vaspitavanje patriota, a ne vojnih kadrova - Sputnjik Srbija\n22:40 27 Februar 2020\nCilj Junarmije – vaspitavanje patriota, a ne vojnih kadrova\n16:30 28.05.2016 Preuzmite kraći link\nGlavni zadatak Junarmije jeste da se vaspitavaju zdravi, patriotski nastrojeni građani Rusije, a ne kadrovi za Oružane snage, izjavio je ministar odbrane Rusije, general armije Sergej Šojgu na prvom Sveruskom sletu obnovljenog vojno-patriotskog pokreta.\n© Foto : Vladimir Gerdo\n„Junarmija“: Rusija dobija najmlađe vojnike\n„To što danas počinje jeste, prema našem mišljenju, odavno potreban i veoma važan pokret za našu zemlju – pokret mladih pripadnika armije. U našoj zemlji ima više od pet hiljada patriotskih organizacija, onih koje vole našu istoriju i žele njome da se bave, onih koji veruju da naša zemlja ima veliku budućnost, onih koji veruju u našu omladinu, u đake, u nove generacije“, rekao je Šojgu.\nPrema njegovim rečima, cilj pokreta jeste da svaki mladi vojnik čvrsto veruje u svoju otadžbinu, da voli svoju domovinu, da poznaje svoju istoriju, da se ponosi podvizima očeva i dedova i da razume čemu treba stremiti.\nŠojgu je dodao da će stotine centara za pripremu kadeta biti osnovane širom zemlje. Ministar je istakao da će kadeti učestvovati u svim mogućim olimpijadama, takmičenjima i konkursima.\nSlet, u kojem pored kadeta učestvuju i predstavnici rukovodstva Ministarstva odbrane, Saveta Federacije, Državne dume Rusije, Ruskog pokreta đaka i drugih društvenih organizacija (oko 500 delegata iz 85 regiona), održava se u Kongresno-izložbenom centru „Patriot“ u Moskvi.\nVojska Rusije, Armija Rusije, Junarmija, Sergej Šojgu, Rusija


Proglašeni konačni rezultati pokrajinskih izbora\nPokrajinska izborna komisija utvrdila je danas konačne rezultate izbora za Skupštinu Vojvodine i izveštaj o izborima održanim po proporcionalnom sistemu čime su se stekli uslovi za sazivanje konstitutivne sednice pokrajinskog parlamenta.\nOn je istakao da je PIK na današnoj sednici utvrdila konačne rezultate izbora koji su održani po kombinovanom izbornom sistemu u kome je 60 poslanika birano po proporcionalnom i isto toliko po većinskom sistemu.\nRudić je rekao da je usvojen i izveštaj o izborima održanim po proporcionalniom izbornom sistemu, te da je on dostavljen Skupštini Vojvodine čime su se, kako je kazao, stekli uslovi da se sazove konstitutivna sednica vojvođanskog parlamenta.\nDosadašnji predsednik Skupštine Vojvodine Šandor Egereši ima rok od tri dana, koji ističe u ponedeljak, 11. juna u ponoć da odredi datum održavanja konstitutivne sednice.\n- Konačnu odluku o datumu održavanja konstitutivne sednice doneću u ponedeljak - izjavio je Egereši.\nNa toj konstitutivnoj sednici biće verifikovani mandati poslanika i izabrani predsednik, potpredsednici i sekretar Skupštine Vojvodine.\nPrema konačnim i zvaničnim rezultatima, u pokrajinskom parlamentu koalicija "Izbor za bolju Vojvodinu - Bojan Pajtić" imaće 58, a lista "Pokrenimo Vojvodinu - Tomislav Nikolić" 22 poslanika.\nKoaliciju SPS-PUPS-JS-SDPS će zastupati 13 poslanika, Ligu socijaldemokrata Vojvodine 10, dok je Savez vojvođanskih Mađara osvojio sedam, SRS pet, DS S četiri i koalicija "Preokret" jedan mandat.


Saopštenja sa sednice Upravnog odbora 29.11.2019. godine - Advokatska Komora Vojvodine : Advokatska Komora Vojvodine\nPočetna » Saopštenja sa sednice Upravnog odbora 29.11.2019. godine\nOPAČIĆ MIRKO, diplomirani pravnik, rođen 14. 07. 1990. godine upisuje se 06. 12. 2019. godine u Imenik advokata Advokatske komore Vojvodine, sa sedištem advokatske kancelarije u Novom Sadu, Vase Stajića 28.\nDUGAJLIĆ STEFAN, diplomirani pravnik, rođen 12. 03. 1990. godine upisuje se 06. 12. 2019. godine u Imenik advokata Advokatske komore Vojvodine, sa sedištem advokatske kancelarije u Novom Sadu, Futoška 1 A.\nRADOVANOVIĆ BILJANA, diplomirani pravnik, rođena 27. 12. 1991. godine upisuje se 06. 12. 2019. godine u Imenik advokata Advokatske komore Vojvodine, sa sedištem advokatske kancelarije u Novom Sadu, Vojvode Mišića 15, prizemlje, stan 1.\nKORDIĆ BORIS, diplomirani pravnik, rođen 08. 03. 1986. godine upisuje se 06. 12. 2019. godine u Imenik advokata Advokatske komore Vojvodine, sa sedištem advokatske kancelarije u Novom Sadu, Danila Kiša 13.\nGOVEDARICA JOVANA, diplomirani pravnik, rođena 04. 06. 1992. godine upisuje se 06. 12. 2019. godine u Imenik advokata Advokatske komore Vojvodine, sa sedištem advokatske kancelarije u Novom Sadu, Miše Dimitrijevića 4, stan 5.\nNOVAKOVIĆ NIKOLA, diplomirani pravnik, rođen 17. 08. 1984. godine upisuje se 06. 12. 2019. godine u Imenik advokata Advokatske komore Vojvodine, sa sedištem advokatske kancelarije u Sremskoj Mitrovici, Kralja Petra Prvog 49/1.\nSAVIĆ VLADIMIR, diplomirani pravnik, rođen 04. 03. 1991. godine upisuje se 06. 12. 2019. godine u Imenik advokata Advokatske komore Vojvodine, sa sedištem advokatske kancelarije u Novom Sadu, Futoška 1A/V/505.\nBriše se iz Imenika advokatskih pripravnika SAVIĆ VLADIMIR, advokatski pripravnik kod Miljković Srđana, advokata u Novom Sadu, sa danom 05. 12. 2019. godine zbog upisa u Imenik advokata ove Komore.\nILIĆ JELENA, diplomirani pravnik, rođena 21. 07. 1994. godine upisuje se 06. 12. 2019. godine u Imenik advokata Advokatske komore Vojvodine, sa sedištem advokatske kancelarije u Somboru, Staparski put 14/I.\nBriše se iz Imenika advokatskih pripravnika ILIĆ JELENA, advokatski pripravnik kod Slavković Nemanje, advokata u Novom Sadu, sa danom 05. 12. 2019. godine zbog upisa u Imenik advokata ove Komore.\nBRIŠE SE iz Imenika advokata Advokatske komore Vojvodine MIRKOVIĆ RADMILA, advokat u Novom Sadu sa danom 30. 11. 2019. godine, na lični zahtev.\nBjelogrlić Milan, advokat u Novom Sadu postavlja se za preuzimatelja advokatske kancelarije.\nBRIŠE SE iz Imenika advokata Advokatske komore Vojvodine BUKVIĆ DRAGAN, advokat u Zrenjaninu sa danom 31. 12. 2019. godine, na lični zahtev.\nStojanović Branko, advokat u Zrenjaninu postavlja se za preuzimatelja advokatske kancelarije.\nBRIŠE SE iz Imenika advokata Advokatske komore Vojvodine ĐIRE IŠTVAN, advokat u Adi sa danom 31. 12. 2019. godine, radi penzionisanja.\nBoka Andraš, advokat u Adi postavlja se za preuzimatelja advokatske kancelarije.\nBRIŠE SE iz Imenika advokata Advokatske komore Vojvodine MUNIŽABA ZAGORKA, advokat u Novom Sadu sa danom 31. 12. 2019. godine, na lični zahtev.\nJolić Kosta, advokat u Novom Sadu postavlja se za preuzimatelja advokatske kancelarije.\nBRIŠE SE iz Imenika advokata Advokatske komore Vojvodine BOGDANOVIĆ NEVENKA, advokat u Sremskim Karlovcima sa danom 06. 11. 2019. godine, usled smrti.\nNikolić Aleksandar, advokat u Novom Sadu postavlja se za preuzimatelja advokatske kancelarije.\nBRIŠE SE iz Imenika advokatskih pripravnika Advokatske komore Vojvodine NEŠKOVIĆ STANISLAVA, advokatski pripravnik u Novom Sadu, na advokatsko pripravničkoj vežbi kod Golubović Svetlane, advokata u Novom Sadu, sa danom 03. 11. 2019. godine.\nBRIŠE SE iz Imenika advokatskih pripravnika Advokatske komore Vojvodine ŠUKOVIĆ MARIJA, advokatski pripravnik u Novom Sadu, na advokatsko pripravničkoj vežbi kod Vesić Maline, advokata u Novom Sadu, sa danom 06. 11. 2019. godine.\nBRIŠE SE iz Imenika advokatskih pripravnika Advokatske komore Vojvodine SUBOTIĆ NIKOLA, advokatski pripravnik u Novom Sadu, na advokatsko pripravničkoj vežbi kod Vesić Maline, advokata u Novom Sadu, sa danom 14. 11. 2019. godine.\nBRIŠE SE iz Imenika advokatskih pripravnika Advokatske komore Vojvodine DE NEGRI LAURA, advokatski pripravnik u Subotici, na advokatsko pripravničkoj vežbi kod De Negri Karla, advokata u Subotici, sa danom 01. 11. 2019. godine.\nBRIŠE SE iz Imenika advokatskih pripravnika Advokatske komore Vojvodine NJILAŠ AGNEŠ, advokatski pripravnik u Kanjiži, na advokatsko pripravničkoj vežbi kod Nagel Janoša, advokata u Kanjiži, sa danom 09. 10. 2019. godine.\nBRIŠE SE iz Imenika advokatskih pripravnika Advokatske komore Vojvodine OLBINA NIKOLA, advokatski pripravnik u Novom Sadu, na advokatsko pripravničkoj vežbi kod Čuturilo Jasmine, advokata u Novom Sadu, sa danom 28. 11. 2019. godine.\nUZIMA SE NA ZNANJE da PANTELIĆ VESNI, advokatu u Novom Sadu, privremeno prestaje pravo na obavljanje advokature zbog porodiljskog odsustva i odsustva radi nege deteta od 04. 11. 2019. do 02. 11. 2020. godine.\nMandić Vladimir, advokat u Novom Sadu, određuje se za privremenog zamenika.\nUZIMA SE NA ZNANJE da PENA MAJI, advokatu u Novom Sadu, privremeno prestaje pravo na obavljanje advokature zbog bolovanja počev od 28. 10. 2019. godine.\nUZIMA SE NA ZNANJE da LONČAR JOVANKI, advokatu u Novom Sadu, privremeno prestaje pravo na obavljanje advokature zbog bolovanja počev od 08. 11. 2019. godine.\nReljin Maja, advokat u Novom Sadu, određuje se za privremenog zamenika.\nUZIMA SE NA ZNANJE da CVIJIĆ ALEKSANDRI, advokatskom pripravniku u Novom Sadu, privremeno prestaje pravo na obavljanje advokatsko pripravničke vežbe zbog bolovanja u periodu od 19. 11. 2019. do 21. 01. 2020. godine.\nUZIMA SE NA ZNANJE da KOVAČEVIĆ VANJI, advokatu u Novom Sadu, privremeno prestaje pravo na obavljanje advokature zbog bolovanja počev od 29. 10. 2019. godine.\nPacek Štefanija, advokat u Beočinu, određuje se za privremenog zamenika.\nUZIMA SE NA ZNANJE da PUŠARA SARI, advokatu u Novom Sadu, privremeno prestaje pravo na obavljanje advokature zbog porodiljskog odsustva i odsustva radi nege deteta od 16. 11. 2019. do 16. 11. 2020. godine.\nKulidžan Milica, advokat u Kikindi, određuje se za privremenog zamenika.\nUZIMA SE NA ZNANJE da POPOV TAMARI, advokatu u Bečeju, privremeno prestaje pravo na bavljenje advokaturom zbog postavljenja na funkciju načelnika Opštinske uprave opštine Novi Bečej, počev od 28. 10. 2019. godine u trajanju od pet godina.\nMandić Košarka Ivana, advokat u Bečeju, određuje se za privremenog zamenika.\nUZIMA SE NA ZNANJE da VUJASIN IVANI, advokatu u Novom Sadu, privremeno prestaje pravo na bavljenje advokaturom zbog postavljenja na funkciju Pravobranioca opštine Žabalj, počev od 08. 11. 2019. godine u trajanju od pet godina.\nMarković Suzana, advokat u Novom Sadu, određuje se za privremenog zamenika.\nUZIMA SE na znanje da je NIKIĆ ALEKSANDRA, advokat u Novom Sadu, nastavila sa radom dana 23. 11. 2019. godine, nakon što joj je privremeno bilo prestalo pravo na bavljenje advokaturom.\nAntić Branislav, advokat u Novom Sadu, razrešava se dužnosti privremenog zamenika.\nUZIMA SE na znanje da je PLAČKOV MARTINOVIĆ OLIVERA, advokat u Novom Sadu, nastavila sa radom dana 26. 11. 2019. godine, nakon što joj je privremeno bilo prestalo pravo na bavljenje advokaturom.\nStevanović Gordana, advokat u Novom Sadu, razrešava se dužnosti privremenog zamenika.\nUZIMA SE NA ZNANJE da je Miljenović Dijana, advokat u Novom Sadu, promenila prezime koje sada glasi Zaklan.\nUZIMA SE NA ZNANJE da je Petrović Slađana, advokat u Novom Sadu, promenila prezime koje sada glasi Rajić.\nUZIMA SE NA ZNANJE da je Čudan Bojana, advokatski pripravnik u Novom Sadu, promenila prezime koje sada glasi Stevanović.\nUZIMA SE NA ZNANJE da je Savić Mirjana, advokat u Rumi, promenila prezime koje sada glasi Miljuš.\nUzima se na znanje da je ŠARNJAI ANDREA, advokatski pripravnik u Novom Sadu prekinula advokatsko pripravničku vežbu kod Stanivuković Gorana, advokata u Novom Sadu dana 04. 11. 2019. godine, te da istu nastavlja kod Bajić Šarnjai Tamare, advokata u Senti, dana 05. 11. 2019. godine.\nUzima se na znanje da je LAZAREVIĆ SUZANA, advokatski pripravnik u Novom Sadu prekinula advokatsko pripravničku vežbu kod Vujasin Ivane, advokata u Novom Sadu dana 07. 11. 2019. godine, te da istu nastavlja kod Marković Suzane, advokata u Novom Sadu, dana 08. 11. 2019. godine.\nUzima se na znanje da je DEJANOVIĆ MILOŠ, advokatski pripravnik u Novom Sadu prekinuo advokatsko pripravničku vežbu kod Davidovac Radivoja, advokata u Novom Sadu dana 14. 11. 2019. godine, te da istu nastavlja kod Munižaba Radomira, advokata u Novom Sadu, dana 15. 11. 2019. godine.\nUzima se na znanje da je MILIĆ JOVANA, advokatski pripravnik u Novom Sadu prekinula advokatsko pripravničku vežbu kod Bednarik Snežane, advokata u Novom Sadu dana 21. 11. 2019. godine, te da istu nastavlja kod Stipančević Vinka, advokata u Novom Sadu, dana 22. 11. 2019. godine.\nUzima se na znanje da je Krivokuća Nemanja, advokat u Novom Sadu, pristupio Zajedničkoj advokatskoj kancelariji „Aleksić sa saradnicima“ sa sedištem u Novom Sadu, Grčkoškolska 1, počev od 13. 11. 2019. godine.\nUzima se na znanje da je Marić Sofija, advokat u Novom Sadu, pristupila Zajedničkoj advokatskoj kancelariji „Aleksić sa saradnicima“ sa sedištem u Novom Sadu, Grčkoškolska 1, počev od 21. 11. 2019. godine.\nUzima se na znanje da je TUCOVIĆ MILANA, advokat u Vršcu preselila sedište advokatske kancelarije u Novi Sad, Grčkoškolska 1, počev od 18. 11. 2019. godine.\nUzima se na znanje da je DRAŠKOVIĆ JASMINA, advokat u Novom Sadu preselila sedište advokatske kancelarije u Vrbas, Radnička 11/a, počev od 04. 11. 2019. godine.\nUzima se na znanje da je GRUJIČIĆ VLADIIR, advokat u Subotici, preselio svoju advokatsku kancelariju na adresu Ivana Gorana Kovačića 3/1/2, počev od 13. 11. 2019. godine.\nUzima se na znanje da je MADŽAREV VARGA BILJANA, advokat u Sivcu, preselila svoju advokatsku kancelariju na adresu Maršala Tita 197, počev od 12. 11. 2019. godine.\nUzima se na znanje da je ŠALDIĆ TIJANA, advokat u Novom Sadu, preselila svoju advokatsku kancelariju na adresu Milete Jakšića 2 a, počev od 01. 12. 2019. godine.\nUzima se na znanje da je KRKLJUŠ LJUBINKA, advokat u Novom Sadu, preselila svoju advokatsku kancelariju na adresu Svetozara Miletića 32, počev od 04. 11. 2019. godine.\nUzima se na znanje da je MILIĆ JELENA, advokat u Novom Sadu, preselila svoju advokatsku kancelariju na adresu Svetozara Miletića 32, počev od 04. 11. 2019. godine.\nUzima se na znanje da je MOLJAC ALEKSANDAR, advokat u Novom Sadu, preselio svoju advokatsku kancelariju na adresu Kraljevića Marka 28/79, počev od 21. 11. 2019. godine.


Štednja sa novim gradskim prevozom - JuGmedia\nNIŠ – Novi ugovori o prevozu koje je grad potpisao sa prevoznicima ovog leta i koji važe od 1. septembra doneli su već značajne uštede budžeta, saopšteno je na sednici Gradskog veća.\n„Na ime subvencija za obavljanje gradskog prevoza prevoznicima je septembra isplaćeno pet miliona dinara, dok su prošlog septembra subvencije iznosile 12 miliona dinara, a pretprošlog septembra 15 miliona, rekao je gradski većnik Mihajlo Zdravković.\nPrema njegovim rečima već je sada sasvim izvesno da će godišnje izdvajanje iz gradske kase na ime subvencija za prevoz biti daleko manje od planiranih 150 miliona dinara.\nOn je objasnio da grad, odnosno gradska Direkcija za javni prevoz ubiru prihod od prodaje karata za prevoz, kako mesečnih tako i dnevnih, a subvencija predstavlja razliku između tih prihoda i vrednosti goriva koje potroše gradski prevoznici.\nZdravković je rekao da budžet grada dodatno štedi i na platama konduktera, jer je prema ugovoru o prevozu koji je ranije važio isplata njihovih plata bila obaveza grada Niša.


PRAVI RAJ! Pogledajte kako izgleda Nikolijin stan u Grčkoj, koji je dobila od Vesne Zmijanac! (FOTO)\nLuksuzna nekretnina je u samom centru Atine, a Nikolija, Relja i njihova ćerkica Rea borave u njoj sve češće Poznato je da je studirala u Grčkoj, tačnije u Atini, a nakon diplomiranja od mame dobila ...\nPevačica Nikolja Jovanović i njen partner Relja Popović veći deo leta provode u Atini, u stanu koji je Nikolija dobila od svoje mame Vesne Zmijanac. Poznato je da je pevačica Nikolija studirala u ...\nKako nekadašnja parti-devojka danas gleda na izlaske? Nikolija iskreno o tome ZAŠTO SE NIKAD NEĆE UDATI ZA Relju i zbog ...\nNeočekivana saradnja između rep dua „Elitni odredi“ i pevačice Nikolije, pored velikog hita koji su napravili, donela je i novi estradni par. Relja Popović i Nikolija počeli su da se zabavljaju odmah ...\nPevačica Nikolja Jovanović i njen partner Relja Popović veći deo leta provode u Atini, u stanu koji je Nikolija dobila od svoje mame Vesne Zmijanac. JEDNO IM NIJE DOSTA: Nikolija i Relja OPET ...\nOTVORILA DUŠU Nikolija otkrila zbog čega se NEĆE UDATI za Relju i zašto bi trebalo da posećuje PSIHOLOGA\nNeočekivana saradnja između rep dua "Elitni odredi" i pevačice Nikolije, pored velikog hita koji su napravili, donela je i novi estradni par. Relja Popović i Nikolija počeli su da se zabavljaju odmah ...


RK Topličanin želi u elitu - Topličke Vesti\nRK Topličanin želi u elitu\nPROKUPLJE- Sve prokupačke osnovne i srednje škole od ponedeljka su ponovo u „zelenoj zoni“, što znači da su svi prokupački đaci u školskim klupama i da slušaju redovnu nastavu na časovima u trajanju od 45 minuta, izjavila je Katarina Veljović član Gradskog Veća zadužena za obrazovanje.\nPrema njenim rečima ova odluka je doneta zbog bolje epidemiološke situacije u Prokuplju, posebno među školskom decom, kod kojih trenutno među đacima nema pozitivnih na korona virus, pa je odlučeno da i osnovci i srednjoškolci u svim školama na području grada Prokuplja i u kompletnom odeljenjskom sastavu nastave redovno da idu u školu.\nKako je naglasila Katarina Veljović, u školama se situacija sa brojem zaraženih stalno prati, od strane Instituta za javno zdravlje „Batut“ i Ministarstva prosvete Republike Srbije, pa će se na osnovu tih podataka i nastava u školi organizovati i ako bude potrebno menjati način rada i praćenje nastave.\nVeljovićeva je izrazila nadu da će situacija sa korona virusom dozvoliti da deca i nadalje na ovaj način pohađaju nastavu, jer se na taj način najbolje i najbrže usvaja znanje.\nDa podsetimo da su do nedavno, zbog povećanog broja inficiranih korona virusom među školskom decom, sve prokupačke srednje škole radile po kombinovanom modelu nastave, odnosno da su đaci slušali nastavu u učionicama po grupama.\nOve školske godine Ministarstvo prosvete Republike Srbije je odlučilo da se zbog pandemije korona virusa a kako bi zaštitili školsku decu, nastava u Srbiji odvija po sistemu takozvanog „semafora“, odnosno da tamo gde je situacija sa virusom povoljna škole budu u „zelenoj zoni“ i nastavu organizuju neposredno sa časovima u trajanju od 45 minuta i časovima fizičkog u salama, naravno uz poštovanje svih zaštitnih epidemioloških mera.\nZa škole u „žutoj zoni“ koje imaju izvestan broj inficiranih koronom među đacima, nastava se odvija kombinovano – onlajn i u učionicama, tako što su đaci jedan dan u školi, a jedan dan časove prate od kuće, dok u školama gde je veliki broj inficirane dece korona virusom važi „crvena zona“ koja predviđa isključivo onlajn nastavu.


Peking postavlja radar u Južnom kineskom moru?\nNa satelitskim snimcima grebena Kuarteron na ostrvima Spretli koje je objavio centar sa sedištem u Vašingtonu vidi se objekat koji bi mogao biti visokofrekventni radar, kao i svetionik, podzemni bunker, aerodrom za helikoptere i druga komunikaciona oprema, prenosi AFP.\nTe fotografije su se pojavile samo nedelju dana nakon što su američki zvaničnici saopštili da je Kina rasporedila rakete zemlja-vazduh na Paracelskim ostrvima u severnom delu Južnog kineskog mora, dok tenzije raste u strateški ključnom regionu.\nNa snimcima drugih obližnijih malih grebena koje je Peking pretvorio u veštačka ostrva vide se objekti za koje CSIS tvrdi da su, verovatno, radarski tornjevi, bunkeri, helikopterski aerodromi i pristaništa.\nKina je prošle nedelje potvrdila da je na ostrvo Vudi u grupi Paracelskih ostrva postavila “oružje”, braneći ono što smatra svojim suverenim pravom.\nPortparolka kineskog ministarstva spoljnih poslova Hua Čunjing rekla je danas, odgovarajući na pitanje o radarskim instalacijama, da je ta oblast nesporno kineska teritorija te da je Peking ovlašćen, u skladu sa međunarodnim pravim, na “potrebno i ograničeno raspoređivanje odbrambenih objekata”.\nKineski ministar spoljnih poslova Bang Ji danas će u Vašingtonu razgovarati sa državnim sekretarom SAD Džonom Kerijem, a očekuje se da će se na agendi naći i pitanje radara.\n“Postavljanjem radara visoke frekvencije na grebenu Kuarteron značajno bi se povećala sposobnost Kine da prati pomorski i vazdušni saobraćaj iz pravca severa, iz moreuza Malaka i drugih strateški važnih kanala”, navodi Incijativa za azijsku pomorsku transparentnost pri CSIS-u.\nDirektor Programa međunarodne bezbednosti na australijskom Institutu Lovi Juan Grejem kaže da kineska vojska već koristi ostrva za praćenje vojnog i civilnog saobraćaja elektronskim putem, ali da će nove radarske instalacije “mnogostruko unaprediti te sposobnosti” i pružiti Kini značajnu obaveštajnu prednost.\nŽan-Pjer Kabestan sa Baptističkog univerziteta u Hong Kongu objašnjava da Kina nastoji da razvije sve svoje defanzivne i ofanzivne kapacitete jer stremi ka regionalnoj prevlasti, pri čemu joj je glavni cilj da primora američke pomorske i vazduhoplovne snage da “dvaput razmisle pre nego što prokrstare ili prelete tu oblast”.\nLin Vencćeng sa tajvanskog nacionalnog Univerziteta Sun Jat-sen navodi da je u poslednje tri do četiri godine administracija predsednika SAD Baraka Obame postala “spremnija” da ospori prava na koja se Peking poziva u Južnom kineskom moru.\nPeking polaže prave na čitavo Južno kinesko more, kojim prolazi trećine svetske nafte, ali istovetne zahteve iznosi i nekoliko drugih država koje izlaze na to more, kao i Tajvan.